Zinemaren kultura jendarteratuz - Fundación Euskoiker\nZinemaren kultura jendarteratuz\nIratxe Fresneda UPV/EHUko Ikus-entzunezko Komunikazio eta Publizitate Saileko irakasle eta ikertzailea da. Bere denboraren zati handia eskaintzen dio komunikabideekin kolaboratzeari eta ikertzen dituen gaiak dibulgatzeko hitzaldiak antolatzeari. Bere ustez, gainera, jarduera horiek funtsezkoak dira irakasle-lana garatzeko.\nIratxe Nordic Noirean eta ikus-entzunezko sistema eskandinaviarrean dago espezializatuta. “Emakumeen estereotipoak Lars von Trier-en lan zinematografikoan” izan zen bere doktore tesia. Europako iparraldean telesailen inguruan (hala nola, The Bridge, The Killing, Borgen, Wallander…) sortu den telebista-sarea ikertu du, ospea hartu baitute eta, gero, beste herrialde batzuetara esportatu. Horien edukia aztertu du, produkzio sistemak ikertu ditu, erakusten dituzten estereotipoak sailkatu ditu… Hortik abiatuta, horrekin zerikusia duten gai ugari ikertu ditu: autore espezifikoen lana, nobela beltza, zineman agertzen diren emakumeen estereotipoak, nazioarteko zinema jaialdiak… “18 urte daramatzat jaialdietara joaten eta ikerketari ordu asko ematen”, kontatu digu, “lan horrek zentzua dauka bakar-bakarrik gizartearekin parkatu badezaket gero, bai hedabideen bidez, bai dibulgazio-hitzaldien bidez\nUPV/EHUko irakasleak EiTB taldeko hedabideekin kolaboratu ohi du, besteak beste, Euskadi Irratia, Radio Euskadi edo ETB1ekin, Azpimarra, Faktoria, Arratsaldekoa, Hiri Gorrian, Finlandia... bezalako saioetan. Horietan, gizarte orokorrari bideratutako dibulgazio-hizkerarekin helarazten ditu bere ikerketetako emaitzak. Edukia ikus-entzule guztientzat atsegin egitea da kontua, zinemaren kultura ematearekin bat.\nBestalde, “master class” deiturikoetan edo gai zehatz baten inguruko dibulgazio-saioetan ere egiten ditu zabalpen jarduerak. Eremu horren barruan, esaterako, 2016ko apirilean aurkeztu zuen “Elkarrizketak literaturarekin” saioa aipa dezakegu. Iratxek aurkeztu eta moderatu zuen Bidebarrieta Kulturguneak antolatutako saio bat, Jon Alonsok eta Jon Arretxek nobela beltzaren bilakaerari buruz hitz egiteko hartu baitzuten parte bertan; hots, irakaslearen ikerketako ildoak bete-betean ukitzen dituen gaia jorratu baitzen.\nLan mota horiez gain, Iratxek Gasteizko Udala bezalako erakundeei eman die aholku barne erabilerarako komunikazio protokoloak egiteko orduan. Erakundeen irudiaren erabilera publikoak aurretiko hausnarketa behar du, batez ere berdintasunarekin zerikusia duen alderdi orotan. Unibertsitateak ikuspegi akademikoagoa eta burutsuagoa eskain dezake, egunerokotasunean erabakiak hartu behar dituztenen lana errazteko ekintza-protokoloak garatzea ahalbidetze aldera.\n“Unibertsitatean egiten duguna publiko zabalari, gizarte orokorrari interesatzen zaiola ikustea gustatzen zait”, adierazi digu Iratxek, “nire lana jendarteratzen ari dela ikusten dudalako, ez delako aldizkari akademikoetan geratzen.” Era berean adierazi du dibulgazio-ekintzak ez direla beti bateragarriak izaten irakaskuntza edo ikerketa biziko aldietan, eta unibertsitateko curriculumean ez dituztela behar beste baloratzen, baina “kolaborazioaren zenbatekoa txikia izan arren, Euskoikerren bidez izapidetzen duzunean, behintzat, erregistratuta geratzen da denboran zehar egin duzun hori. Urtearen akaberan, jarduera txiki askoren gehiketa lan ordu asko dira.”


Sara Zozaya: «Abestiei buelta bat ematen ari gara barruan daukaten energia hori taularatu asmoz» | Musikharia | IRRATIA\n2020 UZT. 17 - 17:13h\nSara Zozaya: «Abestiei buelta bat ematen ari gara barruan daukaten energia hori taularatu asmoz»\nBigarren lana kaleratu berritan da Sara Zozaya donostiarra. Baina musikaren mundua arlo desberdinetatik ezagutzen du eta, gaztea den arren, eskarmentu handia du alor horretan. Akordeoia soinean ibiltzen zuenetik, gitarra zintzilikatu eta Donostiako Jazzaldian parte hartzerainoko bidea egin du Zozayak. Jazzaldira joan aurretik, ordea, geldialdia egin du 'Beste bat' saioak egin eta MusikHaria bisitatzeko.\nSara Zozaya Donostiako Jazzaldian izango da bere azken lana aurkezten.\nBakarkako ibilbideari ekin ziola denbora asko pasa ez bada ere, aspalditik du musikarekin lotura Sara Zozaya donostiarrak. «Akordeoiarekin hasi nintzen eta nire musika ibilbideko pausuak hura soinean nuela eman nituen. Baina, pop musikaren baitan 'The roof' taldearekin hasi nintzen bidea egiten. 'Gure doinuak' kontzertuan atera nuen akordeoia oholtzara, baina gero hortik zer entzun ote zen… auskalo! Polita izan zen parte hartu genuen guztiok momentu berean oholtza partekatzea eta horrekin geratzen naiz» kontatu digu Zozayak.\nMusikaren ibilbidean bestelako lanetan ere aritu da, ordea, donostiarra. 'Gure bazterrak' izeneko enpresako kide da eta musikaren industrian egiten dute lan haiek. «Norberaren proiektua aurrera eramateko momentuan eta erabakiak hartzeko unean, asko laguntzen du musikaren bestaldean, ekoizpen lanetan-eta, aritzeak. 'Gure Bazterrak'en egindako lanak beste begirada batekin ikusarazten dit nire proiektua eta hori oso ona da proiektuarentzat berarentzat ere. Horrez gainera, oso polita iruditzen zait eszenari mugimendua ematea, beste kontzertuak antolatzea oso ederra delakoan nago eta gainera asko ikasten dut hortik ere. Komunitate baten barruan sentiarazten nau lan horrek, izan ere, finean hori da musika, komunitatea» azpimarratu du Zozayak.\nBi EP kaleratu ditu, momentuz, III eta I. «Lehenengo EPak izatez ez du hiru esan nahi, baizik eta hiru makil dira elkarrengana gerturatzen ari direnak. Dispertsiotik bateratzera, hori adierazi nahi izan nuen. Aita matematikaria dut eta horrek eragin zuen nire barruan diskoa horrela izendatzea. Gainera, matematika eta musika hertsiki lotuta dauden bi diziplina dira» nabarmendu du musikariak. Bigarren EPak goxotasuna eta indarra uztartzen ditu. «Bat EPak indar handia duela iruditzen zaionari, esan nahi diot zuzenean askoz ere gehiago izango duela. Hori ari gara lantzen; diskoan goxotasun asko entzun daiteke, baina zuzenekorako buelta bat ematen ari gara barruan daukan energia hori taularatu asmoz» esan du Zozayak.\nDiskoaren baitan, besteak beste Benito Lertxundiren kolaborazioa izan du. «Benitoren bueltan ibili gara lanean eta handik ezagutzen dugu elkar. Egoera hori ez bazen eman, ziurrenik Benitok ez zuela nire diskoan parte hartuko. Kolaborazioak egitea ez zaio asko gustatzen, eta nahiz eta bera ezagutu, beldur nintzen ezezkoa emango zidala. Baina hurrengo belaunaldiarekin konektatzeko modu bat ikusi zuela-edo iruditzen zait, eta horrek erraztu zuela baietz esatea», uste du musikariak.\n'We Are Standard' taldeko Jon Agirrezabalaga izan da oraingo EPan teknikari eta ekoizle lanetan aritu dena. «Konfiantza osoa jarri nuen beregan eta hark ongi erantzun du, kantu bakoitzari zukua ateraz. Aurreko lanetik hona aurrerapauso bat ikusten da, batez ere ekoizpen aldetik. Ahotsak badu zerbait berezia eta atzeko oinarria aldatuz gero, zergatik ez, pop-hit horietako bat bihurtu zitekeen. Eta oinarri horrek intentzio guztia erakusten du, guk nahi genuena lortu dugu eta hor Jonek sendotasun eta zabaltasun handia eman dio kantuei», goraipatu du Zozayak.\nBeste bat saioen inguruan hitz egitean, zera aitortu digu: «Egiari zor, kanpotik etorritako musikak izan dira orain arte gehien entzun ditudanak. Euskal kantugintza klasikoko abestiak ezagutzen nituen, baina gaur egungoak direnak oso tarteka entzuten nituen. Duela gutxi hasi dira nire egunerokotasunean sartzen. Hip-hop, reggae edota metalcore musika ere abestu dut. Hartara, horien guztien eragina, modu batean edo bestean, badago nire abestietan» dio donostiarrak.\n«Beste Bat saioak egiten ulertu dut zergatik kateatzen den jendea irratigintzara. Hain gogokoak diren kantuak hartu eta lau haizeetara zabaltzeko aukera izatea oso polita iruditzen zait. Kantu hautaketa egiterakoan nire gogoko musika entzuten dut momenturo, eta, gainera, abesti horiek jendeak entzun behar dituela pentsatzen dut. Horretarako aukera izaten ari naiz eta oso pozik nabil lan horretan» bukatu du Zozayak.\nKontzertu eta kontzertu artean denbora hartu du gurean izateko. Izan ere, besteak beste, Donostiako Jazzaldian izango da Sara Zozaya bere azken lana aurkezten. Ostiraletan, beraz, bere fonotekako kanturik kuttunenak aurkeztuko dizkigu donostiarrak.\nIzkander Fernandezek 2020ko disko kuttunenei errepasoa eman die MusikHarian


Batez besteko artikuluak ez du funtzionatuko. Harrigarria izaten jarraitzen dut bilaketa eta sare sozialen bidez interesgarriak diren gaiak aztertzen ditudanean, baina artikulua irakurtzen hasten naizenean aspergarria eta informatzailea da. Eskaintza zehatz berarekin bi helmuga orrialde eraikitzen badituzu, ziurtatzen dut talentuzko idazle batek idatzitako batek askoz arreta handiagoa izango duela. Kontuak kontu, oraindik idazle bikaina izateko asmoa dut. 10 urte daramatzat idazten eta ikasten jarraitzen dut.\nErantzun zuzena copywriting edo publizitate estrategia bati dagokion esaldia da, ekintza erabatekoa nahi baduzu. Erantzun zuzeneko marketinak edo publizitateak berehala emaitza neurgarria duen ekintzarako deia izaten du. Adibideak inprimaki bat betetzen den edo deitzeko klik egiteko botoiak salmenta dei bat ematen duen orrialde bat izango litzateke. Lurreratze orriek erantzun zuzeneko kopia erabiltzen dute beti.\nHona hemen infografia osoa, Erantzun Zuzeneko Idazketa: Bihurtzen duen Eskulan Kopia:


Hasier - Itsasoari deika\nHasier Itsasoari deika Honek idatzi du: jabetzen den hori Egun honetan: 2009/10/12 eta ordu honetan: 11:09:56 Atalak: Memorien dietarioa, Hondartzako kafe txiki hartan izango zara esperoan.Itsasoa urdina zirudien arren, inoiz deitu al genion?Poesia txarra baldin bada, are eta umilago agertuko da zure burua. Eta zuri bost axola nola agertu.Lagunen eleberriak irakurtzen ematen dituzu orduak.\nItsasoa urdina zirudien arren, esperoak kolore berdea zuela esango zenukeen.Umil agertu gura duzu denon aurrean, zure egoak ihesaldi zoroari ekin ez diezaion.Kafea beharrean, tea eskatu zenion zerbitzariari hondartzako kafe txiki hartan. Zure lagun guztiak idazleak dira.\nNora garamatza itsasoaren aiduru egoteak? Galdetzen dizute.Bizirik izateak ere bere desabantailak izan behar ditu, are gehiago umil agertu nahi baduzu.Zergatik idazten dituzte eleberriak etenik gabe zure lagunek?kafea beharrean, tea eskatu ahal izateko agian?\npermalink Erantzun Erantzunak:\nMemorien dietarioa (335)\nviagra on Irrati egunak qobfpza on Irrati egunak viagra on Akupuntura Burmari orpbnh on Akupuntura Burmari Marni on Akupuntura Burmari Artxiboak\nOtsaila 2010 (3)\nUrtarrila 2010 (5)\nAzaroa 2009 (7)\nUrria 2009 (8)\nIraila 2009 (10)\nAbuztua 2009 (16)


Tanganyika Erdialdeko Afrikako aintzira handienetatik bigarrena da hedaduraz (lehena Victoria da), eta munduko handienen artean ere bigarrena da bolumenez eta sakoneraz (lehena Baikal da). Mendebaldeko zibilizaziorako aintzira hura aurkitu zuen Richard Francis Burton esploratzaileak zioenez, tokiko hizkuntzako kou tanganyika aditzetik hartua da izena, eta «elkartu» esan nahi zuen, urak batzen ziren edo tribuak elkartzen ziren tokia zelako.\nTanganyika Erdialdeko Afrikako aintzira handienetatik bigarrena da hedaduraz (lehena Victoria da), eta munduko handienen artean ere bigarrena da bolumenez eta sakoneraz (lehena Baikal da). Mendebaldeko zibilizaziorako aintzira hura aurkitu zuen Richard Francis Burton esploratzaileak zioenez, tokiko hizkuntzako kou tanganyika aditzetik hartua da izena, eta «elkartu» esan nahi zuen, urak batzen ziren edo tribuak elkartzen ziren tokia zelako. (eu)\nRuzizi ibaia, Malagarasi ibaia eta Kalambo ibaia\nLake Tanganyika map.png\nAintziraren satelite bidezko argazkia


UGT eta CCOOek estatalizazioa ezarri dute de facto Arabako egurgintzan | LAB SINDIKATUA\nIndustria Zurgintza UGT eta CCOOek estatalizazioa ezarri dute de facto Arabako egurgintzan\nGogorarazi behar dugu sektore honetako Estatu mailako hitzarmenean, 2012an, UGTk, CCOOek eta Espainiako Patronalak 16 gai gorde zituztela esparru horretan negoziatzeko, herrialdeko hitzarmenak neurria handi batean edukiz hustuz. Horri segida emanez, Arabako Hitzarmenaren zenbait arlo Estatukoak arautuko ditu (kontratazioa, probaldia, maila profesionalak,…), tartean inaplikazioak ere, eta horren ondorioz derrigorrezko arbitraia inposatu diete Arabako langileei.\nGainontzekoan ere, UGTk eta CCOOek men egin die SEAren asmoei eta bestelako atzerapausuak onartu dituzte, besteak beste, ultraktibitatean -18 hilabetera mugatuz- eta malgutasunean, 125 ordu ezarriz (orain arte 20 ordu ziren eta enpresetan ez ziren erabiltzen, beraz 125 ordu enpresaren mesedetan eta langileon bizitza pertsonal eta familiarraren kontra). Gainera, KPIren erreferentziarik gabeko soldata igoera eskasa da (%1), eta plus konpentsagarririk ez dagoenez, langileek sekulako eros-ahalmenaren galera sufrituko dute, 2008tik ez baitute izan soldata igoerarik.\nHonenbestez, beste behin ere argi gelditu da UGT-CCOOen sumisioan oinarritutako sindikalgintza, uko egiten baitiote konfrontazio minimoari ere eta SEAri langileen eskubideak oparitu dizkiote, lan erreformari alfonbra gorria jarriz. LABek bere aldetik, ahal duen enpresa guztietan planteatuko du lan baldintza kaxkar hauek hobetzea, langileen aktibazioa bilatuz.


Eusko Legebiltzarreko ordezkariak hegazkinean, atzo. Equipe Media Tamaina handiagoan ikusi\n2019ko abenduak 2 13:14\nEusko Legebiltzarreko lau legebiltzarkideri Mendebaldeko Saharan sartzea debekatu zien Marokok, atzo. Astebeteko lan bisita bat egitera zihoazen Carmelo Barrio (PP), Iñigo Martinez (Elkarrekin Podemos), Eva Juez (EAJ) eta Josu Estarrona (EH Bildu), baina Aaiungo aireportuan hegazkinak lurra hartu orduko, Marokoko Gobernuko kide batek esan zien ezin zirela hegazkinetik jaitsi. Hegazkinak Las Palmasera (Kanaria Handikoa) itzuli behar izan zuen, eta legebiltzarreko ordezkaritza Bilbora bidean da jada. Martinezek zabaldu zuen hegazkinetik jaistea egotzi zieten unea, Twitter bidez.\nMarruecos nos prohibe la entrada a los territorios ocupados del Sáhara. Emociona ver los agradecimientos de las saharuis mientras se bajaban del avión! @CEASsahara #Sahara @Polisario_ pic.twitter.com/v216qogc3Q\nLegebiltzarreko Bakea eta Askatasuna lantaldeko kideen asmoa zen Fronte Polisarioko ordezkariekin eta giza eskubideen aldeko elkarteetako kideekin hitz egitea, baina Marokok ez die utzi. Talde horrek 1991. urtetik du harremana SEAD Saharako Errepublika Arabiar Demokratikoko ordezkariekin. Egonaldia lau politikariekin batera egitekoa zen Nezha Khalidi kazetari eta aktibista sahararra. Aurten Marokok Khalidiren aurka egina duen epaiketa batek oihartzun handia izan du nazioartean.\nAtzo zabaldutako ohar batean, EAJk salatu egin zuen Marokok «herri sahararraren errealitatea bahitzeko egindako saialdia». Jeltzaleek «gardentasun falta» egotzi zioten Marokoko gobernuaren jarrerari. PPko Karmelo Barriok esan zuen, berriz, bere alderdian gai horren inguruan «jarrera oso pluralak» daudela, bai eta «Euskadin» Mendebaldeko Sahararekiko elkartasuna «oso indartsua» dela ere. Espainiak afera horretan duen jarrera da Saharako ekintzaileen salaketa nagusietako bat, Brahim Dahanek BERRIAri azaldu zion moduan, duela bi hilabete. Juan Karlos Izagirre EH Bilduko kideak ere ardura hori euren gain hartzeko eskatu zien Eusko Legebiltzarrean ordezkaritza duten alderdi espainiarrei: «Eskaera bat PSOE, PP eta Podemosi: bideratu ezazue behingoz deskolonizazioa Saharan, zuen ardura da. Bada garaia!».\nBidaiak zeresana eman du aurten, Fronte Polisarioak Aljerian dituen kanpamentuetara bidaiatzea «arriskutsua» dela ohartarazi zuelako Espainiako Gobernuak joan den astean. NBE Nazio Batuen Erakundeak eta Fronte Polisarioak, ordea, gezurtatu egin zuten arriskutsua zenik Tindufera bidaiatzea.


IRINMODO (1307-2018): EUSKARAREN ERABILERA ANTZUOLAN (1988-2011)\nAntzuolan bezala beste herri euskaldun askotan, hizkuntzari dagokionez dugun erronkarik nagusienetakoa dagoeneko ez da garai baten bezala euskararen ezagutza, baizik hizkuntzaren erabilera. Badaude indikatzaile bat baino gehiagok esaten dutena gero eta gutxiago erabiltzen dela gure ama hizkuntza kalean.\nIkus dezagun gure herrian nola dagoen gai hau. Hasteko, baina, gonbaraketa bat egingo dugu: euskararen ezagutza aintzat hartuta, zenbat euskaldun zeuden Antzuolan 1981ean eta zenbat 2006an. Egoera soziolinguistiko horren berri EUSTAT estatistikak ematen digu:\nBI URTETIK GORAKOKO BIZTANLERIA ETA EUSKERAREN EZAGUTZA\n______Euskaldunak. Erdizka alfabetizatuak\n______Euskaldunak. Ez alfabetizatuak\n______Ia-Euskaldunan ez alfabetuak\nIturria: EUSTAT (2009)\nDatuek adierazten digute euskararen ezagutza behintzat ona zela, euskaldunak eta ia euskaldunak 1748 baginelako (erdaldunak 282). Hala ere, esanguratsua den datua alfabetatuen igoera da, eta hor eskolek eta garai batean "gau eskolek" badute zer esana.\nBaina erabileraz ez digu ezer esaten datu estatistiko honek.\nAntzuolako euskeria dela eta, Jone Larrañagak idatzitako liburua\nEsku artean dugun lehendabiziko datua, baina, 1988koa da. Urte hartan kalean egin zen behaketa baten araberako datuak dira. Orduan hautematen zen behatu ziren 657 pertsonetatik % 39,6 soilik hitz egiten zuela euskaraz. Eta euskaldunen artean, % 65,9 soilik. Hala ere, eta hau esanguratsua da, denak euskaldunak ziren taldeetan % 81,4 soilik hitz egiten zuen euskeraz.\nEUSKARAREN ERABILERA ANTZUOLA (1988-2005)\nIturria: Idolaz (Lierni Legorburu).\nIrinmodo, 1989 (Bernando Kortabarria)\nHala ere datu hauek interpretatzen hasi aurretik, aipamen txiki bat hauek lortzeko erabili zen metodologiari buruz. Izan ere, lehendabiziko garaiko datu bilketak eta ondoren egiten ziren interpretazioak ez baitziren oso zientifikoak. Bai, ordea, 2001etik aurrera egindakoak, eta hortik dator, baita ere, datuen gorakada. Eta esan genezake datu hauek bai adierazten dutela zein den gure erabilera erreala edo errealagoa.\nAntzuolako Udalak eskatuta, Sozioliguistika Klusterrak argitaratu zituen 2011n egindako kale neurketaren ondorioak. Hala, %65,4 zela Antzuolan euskararen erabilera azaldu zuen. Gainerako elkarrizketak gaztelaniaz (%33,4) edo beste hizkuntza batzuetan (%1,2) egindakoak zirela adierazi zuen. Euskararen ezagutza kontuan hartuta, baina, –antzuolarren %74 ziren gai euskaraz hitz egiteko, 2006ko datuen arabera–, handia zela erabilera nabarmendu nahi izan zuten.\nHamar urte lehenago egindako neurketaren arabera (datuak goiko taulak dauzkagu), ordea, %69,4 zen euskararen erabilera 2001. urtean–. Beraz, ondoriozta dezakegu jaitsi egin dela apur bat euskararen erabilera herriko kaleetan.\nHaurrak (2-14 urte) eta gazteak (5-24 urte) dira euskara gehien erabiltzen dutenak, %80,1 eta %91,2, hurrenez hurren. Helduek (25-64 urte) eta adinekoek (65 urtetik gorakoak), berriz, gutxiago erabiltzen dute euskara: helduen %56,4 entzun dituztela euskaraz diote; eta adinekoen %45,4.\nBeste datu bat: haurrek gehiago egiten dute euskaraz euren artean daudenean, nagusiekin daudenean baino. Nagusiek, aldiz, gehiago egiten dute haurrekin daudenean, euren artean daudenean baino.


ELAk Estatuko Administrazioari auzia jarri dio Auzitegi Nazionalean askatasun sindikala urratzeagatik — ELA Sindikatua\nELAk Estatuko Administrazioari auzia jarri dio Auzitegi Nazionalean askatasun sindikala urratzeagatik\nELAk Estatuko Administrazioari auzia jarri dio Auzitegi Nazionalean askatasun sindikala urratzeagatik CCOO, UGT, CSIF eta CIG sindikatuek Estatuko Administrazio Orokorraren Pertsonal Laboralarentzako hitzarmen kolektiboa sinatu zuten (40.000 langile) https://www.ela.eus/eu/albisteak/elak-estatuko-administrazioari-auzia-jarri-dio-auzitegi-nazionalean-askatasun-sindikala-urratzeagatik https://www.ela.eus/eu/albisteak/elak-estatuko-administrazioari-auzia-jarri-dio-auzitegi-nazionalean-askatasun-sindikala-urratzeagatik/@@download/image/20190731 Publikoaren alde tinko.jpg\nCCOO, UGT, CSIF eta CIG sindikatuek Estatuko Administrazio Orokorraren Pertsonal Laboralarentzako hitzarmen kolektiboa sinatu zuten (40.000 langile)\nELAk aurka egin dio Estatuko Administrazio Orokorreko Pertsonal Laboralarentzako IV Hitzarmen Kolektibo Bakarrari, estatu-esparruko langileen negoziazio kolektiborako eskubidea urratzeagatik.\nAipaturiko hitzarmen kolektiboa Estatuko Administrazio Orokorrak eta CCOO, UGT, CSIF eta CIG sindikatuek sinatu dute arestian, eta haren bidez Estatuko Administrazio Orokorreko 40.000 bat langileren lan-baldintzak arautzen dira.\nHitzarmen horren ondorioz 37,5 orduko lanaldiari eutsiko zaio, galdutako eros-ahalmena ez da berreskuratuko, eta ez da benetako konpromisorik hartu enpleguaren galera etengabeari eta zerbitzuen kanporatzeari aurre egiteko.\nGainera, inpugnatu den hitzarmen kolektiboak negoziazio-ahalmenak aitortu dizkio Hitzarmenaren Interpretazio eta Aplikazioaren Batzorde Parekideari. Baina batzorde horretako partaideak akordioaren sinatzaileak baino ez dira; ez daude beraz pertsonal laboralaren baldintzak negoziatzeko ahalmena duten erakunde guztiak.\nAkordio berriaren xedapen batzuen ondorioz ELA bazter batera utzi dute praktikan hainbat gairen negoziaziotik, nahiz eta horretarako ahalmena edo zilegitasuna izan, pertsonal laboralaren lan-baldintzak erabakitzen diren esparruetatik at geratu baita. Eta beraz, ELAren askatasun sindikalaren eskubideak urratu dituzte. Halaber, Konstituzio Auzitegiaren eta Auzitegi Gorenaren jurisprudentzia finkatua ere hautsi da.\nHorregatik, ELAk auzia jarri dio Estatuko Administrazio Orokorrari, Auzitegi Nazionalaren aurrean, askatasun sindikalaren kaltetan doazen artikuluak deuseztatzeko eskatuz.


Home Gizartea Politika Monseñor Setien hil da. Goian Bego\nUzt 14, 2018\nBlog hau idazten dugunontzat, José María Setienen irudia, ETAren biolentziare eta frankismoaren osteko garaiko gure nazioaren historiaren parte garrantzitsu bat da. Sinesmen, euskal eta Justiziarekin, Bakearekin eta Egiarekin konprometitutako gizon honen tailua, denbora pasatu ahala bakarrik baloratu ahalko da eta denbora latz hauek utzitako miseria desagertu ondoren.\nMonseñor Seiten, bere jarrera egokiena ez zen urteetan zehar beti izan zen Bakearen eta Gizakiaren duintasunaren gida. Eta bere lana eta eragina oso handia izan zen, honen memoria apurtzeko edo zikintzeko egiten ari diren esfortsuek adierazten dutenez.\nBoloniako Settimana Newsen argitalpenetik, Francesco Strazzarik Pisako Unibertsitateko nazioarteko erlazioen jakitunak idatzitako artikulua biltzen dugu, non euskaldun bikain honen izaera eta rola aztertzen den.\nSettimana News – 2018/7/13 – Italia\nPrevious articleUztailak 14 ospatzen dugu. Ikurriñagatik eta ez “Bastilla”\nNext articleRAIk euskal gastronomiari buruzko bide-erreportai bat argitaratu du


Pasaian bulegoak egongo dira autonomoei eta enpresa txiki eta ertainei susperraldi ekonomikoan laguntzeko - Berria - Pasaia\nPasaian bulegoak egongo dira autonomoei eta enpresa txiki eta ertainei susperraldi ekonomikoan laguntzeko\nAntxon eta Trintxerpen, hasiera batean ekaineko 30a arte\nIzaskun Gómez, alkatea: "Ezinbestekoa da hurbileko lankidetza-guneak sortzea autonomoekin eta enpresa txiki eta ertainekin, haiek baitira enplegu-sortzaile nagusiak."\nApirilaren 13tik (asteartea) aurrera Pasaiak udal bulegoak izango ditu Antxon eta Trintxerpen, autonomoei eta enpresa txiki eta ertainei laguntzeko, Covid 19ak eragindako krisiari aurre egiteko eman beharreko pausoei buruz aholkatzeko, eta ekonomia suspertzeari ekiteko. Pasaiako Udalaren ekimen hau Pasaia Suspertuz planaren barruan sartzen da, Oarsoaldea Garapen Agentziaren bitartez jarriko da abian, eta Gipuzkoako Foru Aldundiko ekonomia Sustapeneko Sailaren laguntza izango du.\nPasaia Suspertuz plana Covidak eragindako egungo osasun- eta ekonomia-krisiaren testuinguruan sortu zen. Planaren helburuak dira eskualdeko enpresen eta autonomoen lehiakortasuna eta berrikuntza indartzeko ekintzak bultzatzea, eta eskualdearen etorkizunerako funtsezkoa izango den egitura ekonomikoaren eraldaketa sustatzea. Izaskun Gomez alkateak azpimarratu du ezinbestekoa dela hurbileko lankidetza-guneak sortzea autonomoekin eta enpresa txiki eta ertainekin, haiek baitira enplegu-sortzaile nagusiak; eta Pasaia Suspertuz bezalako ekimenen garrantzia azpimarratu du, eskualdearen susperraldi ekonomikoari ekiteko.\nLaguntza enpresei eta autonomoei eskualdeko orientazio- eta aholkularitza-zerbitzu hurbil baten bidez emango da. Orientazioa jasoko dute, beren etorkizunari buruzko gogoeta egiteko, arazoei aurre egiteko eta aukerak identifikatzeko. Halaber, laguntza emango zaie, egungo egoerari egokitutako jarduketa-ildo berriak proposatzeko.\nPASAIA SUSPERTUZ zerbitzuak pertsonalizatuak izango dira eta honako hauek izango dira:\nAgentziaren eta enpresaren arteko elkarrizketa.\nEnpresaren egoerari buruzko diagnostikoa, enpresaren egoerarako eta eraldaketarako gakoak.\nPlanteatutako erronkak lantzeko orientazio-proposamena, aliatu eta tresna egokiak bilatuz.\nLan-plangintza, epe ertain eta luzerako helburuak eta jarduerak barne.\nPlana ezartzeko izan daitezkeen laguntza publikoei buruzko orientazioa.\nPASAIA SUSPERTUZ udal bulegoak hemen kokatuko dira:\nPasai Antxo: Azoka. Gure Zumardia, z.g. Astearte eta ostegunetan 9:30etik 14:00etara.\nTrintxerpe: Alkateordetza. Euskadi etorbidea z.g. Astelehen, asteazken eta ostiraletan 9:30etik 14:00etara.\nAurretik hitzordua eskatu behar da, bitarteko hauen bidez:\n943 494 129 telefono-zenbakian\nPasaia Suspertuz udal bulegoetan, lehen adierazitako ordutegian.\nHasiera batean bulegoak ekainaren 30era arte egongo dira zabalik.\nOndoren, zerbitzuaren balorazioa egingo da; eta, balorazioa positiboa bada, bulegoen funtzionamendua urte bukaera arte luzatuko da.


referentziak: resonantzia sozial realik ez, autismo autoriotario absurdua bai\nresonantzia sozial realik ez, autismo autoriotario absurdua bai\nPelota partidua ikusia dut arratsalde hontan eta lesionatu bait da Bengoetxea IV geratu da partidua bertan bera suspenditua. Gero egin dute Bengoetxeari interviw bat non explikatu duen zer gertatu zaion, halan esan du Bengoetxeak ze itxaron beharko du harik egingo diote resonantzia medikuek.\nJoan naiz euskal hiztegietara eta hitz hori ez dator euskal hiztegietan. Ez dator resonantzia baizik erresonantzia, an Elhuyar, euskalterm, hiztegia 3000, harluxet. Ez ote dakigu guk euskaldunok ongi euskaraz? Ez ote daki Bengoetxea pelotariak? Ala ote dago euskararen intelligentzia jorik autismoak?, autismo autoritarioak?, autismo autoritario absurduak?, autismo autoritario absurdu azientifikoak? Zein mundu real aktualean bizi dira horiek? Zer behar dute apportatu, zer dute apportatzen euskarari, hori izanik beren obligationea zeren besteen artean hartzen dute laguntza krematistiko publikoa gu guziok ganik.\nZergatik bizi nahi dute realitatearen stratospheran? Ez ote dagoz bedere theorian zerbitzari, euskararen zerbitzuko? Noiz eginen dute deskarguren bat, baldin digne badira? Zer argumenta dezakete?\nPosted by Erramun Gerrikagoitia at 19:46


EH Bilduk Mendibile Jauregiaren erabilera ez publikoa kritikatu du - leihoa.info\n02 de mayo de 2018 02 de mayo de 2018 adminLeioa, Entrada, Uncategorized\nEH Bildu Leioak Mendibile Jauregiaren gainean galdetu zion Udal Gobernuari apirilaren 26an izan zen hilaren ohiko Osoko bilkuran. Aritz Tellitu bozeramaileak dioenez, «eraikina Udalarena bada ere, honek ez du erabilera publikorik eta Udalak erabiltzen duenean alokairu ordaindu behar du».\nTellituk gogoratu zuenez «Mendibile Jauregia Leioako gaztetxea izan zen 3 urte luzez eta Leioako gazteen topaleku bilakatu zen garai horretan. Bizia zuen gaztetxea, ekintza kultural anitza izanik». Gaineratu duenez «PNVek argi zuen, eta Mendibileren utzaraztea agindu zuen, udalak Mendibile Jauregia ekintza kulturalentzako erabiliko zuenaren argudioa mahai gainean jarriz». EH Bilduren zinegotzi gazteak gogoratu zituen ere horrek sortarazitako mobilizazioak eta salaketak, ohiu bilakatuta: «Mendibile zertarako? Zuen patrikak betetzeko!»\nTalde subiranistaren iritziz, «denborak Leioako gazteriari arrazoi eman dio. Udalak Bizkaiko Txakolina elkartearekin txakolinaren etxe bilakatu du Mendibile Jauregia, negoziorako txoko (eta) egun, Mendibilek ez dauka kulturarik… eta gutxi batzuen negozioa ezagutzera emateko baino ez da erabili… herrian eragin soziokultural txikia izanik», diotenez.\nHorrezaz gain, sinatutako komenioak ondorioz Udalak «bere eraikina den Mendibile Jauregia erabiltzeko alokairua ordaindu beharra duela» salatu du Tellituk. EH Bilduren bozeramailearen aburuz hitzarmenak «Mendibile Jauregiari erabilera herritarra eman ezin izana», «Udalak horren erabilera» ez probestea eta «erabili behar duenean ordaindu beharra» ditu ondorio nagusi gisa. Hori gutxi ez eta, apirileko Osoko bilkuran aipatu zuten bezala, «Udalak Mendibile Jauregiko inbertsioak ordaindu behar ditu» ere, ezkerreko talde abertzaleak adierazi duenez.\nGuzti horregatik EH Bildu Leioak egungo hitzarmena bertan behera uztea eta «Mendibile herriarentzat berreskuratu, elkarteentzako etxe bilakatuz» proposatzen duela esan du Tellituk.\nAlokairua, Elkarteen Etxea, Inbertsioak, Mendibile Jauregia


Matxintxulon ibiltzea osasuna da - Asteasu - Tolosaldeko ataria\nMatxintxulon ibiltzea osasuna da\nJon Miranda Labaien 2015-04-01 11:26\nMartxoaren 20an inauguratu zuten 2,8 kilometroko luzera duen bidea. Herritarrek ere parte hartu dute ibilbide osasungarriaren diseinuan.\nBeteak beste, Matxintxulo izeneko parajea zeharkatzen du ibilbideak eta hortik hartu du izena. Pausoz pauso, Asteasuko ibilbide osasungarria inauguratu dute. Udalak, Eusko Jaurlaritzako Osasun sailak eta Osakidetzak hartu dute parte proiektu honetan. Eta herritarren iritziak ere hartu dituzte aintzat. Denen ekarpenekin osatu da ibilbidea eta prest egongo da erabiltzaile guztientzako.\n2,8 kilometroko luzera du ibilbideak. Lege Zaharren enparantzan hasi eta erreka ondotik, Usarrabi pasealekutik, herri baratzetarainoko bidea egiten du. Handik Matxintxulora joaten da eta bidegorritik egiten du herriko kaskora buelta.\nBide hau aspalditik dago egina, baina ibilbide osasungarri bezala osatzeko hainbat azpiegitura jarri zaizkio: eserlekuak, iturriak, seinalizazioa, osasun ariketarako gunea eta atseden gunea adibidez. Pili Legardak, Asteasuko alkateak nabarmendu duenez, «Gipuzkoako Foru Aldundiaren laguntzarekin parte hartze prozesu bat jarri genuen martxan. Herriko hainbat eragilek egin dituzte ekarpenak, esate baterako, emakume taldekoek ibilbidean komunak behar zituztela esan ziguten eta haiei kasu eginaz jarri dira».\n«Ahalegin handirik egin gabe eta herrian paseoan ibiliz osasunari mesede handia egin diezaiokegu». Horrela adierazi du Vitorio Tapiz herriko familia medikuak. Ahal bada arin ibiltzeko, oinetako egokiak erabiltzeko eta ura edateko gomendioak luzatu ditu ibilbidearen inaugurazio ekitaldian. «Bihotza sendoago edukitzeko, arteria-tentsioa jaisteko eta kolesterol eta azukre mailak neurrian mantentzeko balio du oinez ibiltzeak». Norabide berean hitz egin du Tomas Plazaola Tolosaldeko Osasun saileko arduradunak: «Ariketa fisikoak gorputzari bakarrik ez, buruari ere on egiten dio. Adineko jende asko dago bakarrik bizi dena eta etxetik ibilbide hau egitera ateratzeak jendearekin harremanetan jartzen lagun ditzake».\n«Azpiegitura eginda dago, baina gero erabilera eman behar zaio», esan du Pili Legarra alkateak. Horretan ere pentsatu dute: astean behin ibilbidea elkarrekin egiteko irteerak antolatuko dituzte eta Isabel Dumall, herriko kirol teknikaria arituko da azalpenak ematen. «Jarri diren tresnak nola erabili ikasteko aukera izango dugu elkarrekin. Norberak ahal duen neurrian ariketa fisikoa nola egin dezakeen ikasiko du».\nErabilera sustatzeko udalak txartelak banatuko dizkie herritarrei. Ibilbidea egiten den txanda bakoitzeko zigilu bat jasoko du parte hartzaileak eta hutsune guztiak betetzen dituenean sari bat jasoko du. «Gehienbat jubilatuengan pentsatuta osatu dugu ibilbidea eta beraz hauek urtean zehar antolatzen dituzten bidaietako batera dohainik joateko aukera emango zaio txartela osatzen duenari», adierazi du Pili Legarrak.\nIbilbidean zehar seinaleak eta panelak jarri dituzte eta horrekin batera, telefono interesgarrien zerrenda ere ikus daiteke ibilbidearen berri emateko banatu duten eskuorrian: udaletxea, osasun zentroa, farmazia, autobusak eta SOS Deiaken zenbakiak herritarren eskura.\nMartxoaren 20an egindako inaugurazio ekitaldiaren baitan ariketa fisikoa egiteko aparatuak probatu, ibilbidearen zati bat egin eta mokadutxo bat jateko aukera izan zuten herritarrek. Aurrerantzean osasuna zaindu eta ibilbide berrian paseoan ibiltzeko aukera izango dute asteasuarrek.


Nekez bi semeren ama Annapurnan — Eibar.ORG | Eibarko peoria\nHemen zaude: Hasiera / Blogak / Amatiño / Nekez bi semeren ama Annapurnan\nNekez bi semeren ama Annapurnan\nAmatiño 2010/04/30 00:02\nTolo Calafaten heriotzak hainbat hausnarketa eragin dezake zenbait arrisku-kirolen zilegitasunaz, mendigoizaletasunaren balore berriez edota gizakion arteko elkartasunik ezaz. Baina, behar bada, hausnar egiterik ere bada inoiz gutxitan aipatu ohi den gizonezkoa izatearen maluraz.\nSeguru gero Tolo Calafat ez dela arrazoi bakarrarengatik hil, bata bestearen ondotik erreskadan elkartutako zenbait zoritxarreko ziorengatik baino: edemaz, nekez, ezbeharrez, bakardadez, laguntzarik ezaz eta, ziurrenik, egoskorkeriaz, amore eman nahi ezaz eta norberaren mugak neurtu ezinaz. Baina, behar bada, baita gizonezkoa izateagatik ere. Ze, onartu dezagun, inork imajinatzen al du bi semeren amarik Annapurnaren magaletan negar-zotinka?\nEuskadi Irratian Iker Pou mendizaleak gogorarazi duenez, arabarrak eman omen zion mallorcarrari Annapurna gaiztoaren zailtasun larrien berri. Eta Calafatek, berriz, Pouri erantzun “ez ziola bi umeren amari holakorik kontatuko”. Gero, aldiz, maldan behera nahi eta ezinezko laguntza eskaka bi semeren gomutaz.\nGauza hauek ez zaizkie emakumeei gertatzen. Ez horren koherentzia urririk, ez eta bikotearekin isilpean ibili beharrik ere. Emazteari arriskurik ezkutatzen dizkion senarrak ez du horrelakorik egiten emakumea baino ausartagoa delako, behar besteko argudiorik ez duelako baino, aldez aurretik eztabaida galdutzat jotzen duelako. Arrazoirik ez duela badakielako, helduarenak egiten ari delakoan umekerietan diharduelako.\nEz dago bi semeren amarik hamar tiroko errebolberrean lau bala sartu eta erruleta errusiarrari ekingo dionik. Horrelakorik egiteko gizonezkoa behar da izan. Gizonezkoa izatearen malura.\nJaitsieran, 7.500 metro inguruan, hor nonbait amaitu dira Tolo Calafaten izatearen malurak\nNik ere Calafat hildakoak seme-alabak izateari erreparatu nion, baina ez bere aitatasunari, gurasotasunari baino. Lehenengo bururatu zitzaidana: zer egiten zuen aita batek horrelako arrisku batean? Segituan pentsatu nuen ezagutzen ditudan aita gehienak ez luketela euren burua horrelako arrisku batean ipiniko, seme-alabak mendizaletasun horren aurretik ipiniko lituzketela. Zerbait oso erakargarria izan behar du mendiak arriskuak kontutan izanda, alde batera laga, eta Annapurnara abiatzeko. Ama edo aita gehienoi ulertzen zaila egiten zaigu.


Montfort-sur-Risle - Wikipedia, entziklopedia askea.\nJean-Luc BARRE (2014-2020)\n49° 17′ 43″ N, 0° 39′ 52″ E / 49.295277777778°N,0.66444444444444°E / 49.295277777778; 0.66444444444444Koordenatuak: 49° 17′ 43″ N, 0° 39′ 52″ E / 49.295277777778°N,0.66444444444444°E / 49.295277777778; 0.66444444444444\nAppeville-Annebault, Écaquelon, Glos-sur-Risle eta Illeville-sur-Montfort\nMontfort-sur-Risle Frantziako udalerria da, Eure departamenduan dagoena, Normandia Garaia eskualdean. 2013an 769 biztanle zituen.\n2007an Montfort-sur-Risle udalerrian erroldatutako biztanleak 839 ziren. Familiak 375 ziren, horien artean 125 pertsona bakarrekoak ziren (28 bakarrik bizi ziren gizonak eta 97 bakarrik bizi ziren emakumeak), 101 seme-alabarik gabeko familiak ziren, 89 seme-alabak dituzten bikoteak ziren eta 60 seme-alabak dituzten guraso-bakarreko familiak ziren.\n2007an 417 etxebizitza zeuden, 381 familiaren etxebizitza nagusia ziren, 7 bigarren erresidentzia ziren eta 29 hutsik zeuden. 293 etxeak ziren eta 102 apartamentuak ziren. 381 etxebizitza nagusietatik 218 bere jabearen bizilekua ziren, 156 alokairuan okupaturik zeuden eta 7 doan lagata zeuden; 6 etxek gela bat zuten, 25 etxek bi zituzten, 81 etxek hiru zituzten, 128 etxek lau zituzten eta 141 etxek bost zituzten. 277 etxek euren parking plaza propioa zuten azpian. 208 etxetan ibilgailu bat zegoen eta 110 etxetan bat baino gehiago zituzten.\nMontfort-sur-Risle udalerriko biztanleria-piramidea 2009an .\n2007an lan egiteko adina zuten pertsonak 507 ziren, horien artean 340 aktiboak ziren eta 167 inaktiboak ziren. 340 pertsona aktiboetatik 301 lanean zeuden (168 gizon eta 133 emakume) eta 39 langabezian zeuden (17 gizon eta 22 emakume). 167 pertsona inaktiboetatik 64 erretiraturik zeuden, 36 ikasten zeuden eta 67 "bestelako inaktibo" gisa sailkaturik zeuden.\n2009an Montfort-sur-Risle udalerrian 359 unitate fiskal zeuden, 806,5 pertsonek osaturik. Pertsona bakoitzeko diru-sarrera fiskalaren mediana urteko 16.281 euro zen. \n2007an zeuden 56 komertzioetatik, 2 erauzte enpresak ziren, 4 janari enpresak ziren, 1 bestelako produktu industrialen fabrikazioko enpresa zen, 1 eraikuntza enpresa zen, 12 ibilgailuen saltze eta konpontze enpresak ziren, 2 garraio enpresak ziren, 7 ostalaritza eta jatetxe enpresak ziren, 5 finantziazio enpresak ziren, 4 higiezinen enpresak ziren, 4 zerbitzu enpresak ziren, 10 administrazio publikoko enpresak ziren eta 4 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 16 zerbitzu publikoetatik, 1 Ogasun Publikoaren administrazio bulegoa zen, 1 jendarmeria, 1 posta bulegoa, 2 banku bulegoak, 1 ibilgailuen konpontzeko eta nekazaritza tresnetako lantokia, 1 autoeskola, 1 iturgina, 3 ile apaindegiak, 3 jatetxeak eta 2 higiezinen agentziak.\n2009an zeuden 15 establezimendu komertzialetatik, 1 120 m2 baino gutxiagoko denda zen, 3 okindegiak, 5 harategiak, 1 liburu denda zen, 1 etxerako tresna denda zen, 1 elektrotresna denda zen, 2 drogeria eta 1 lore-denda zen.\n2000. urtean Montfort-sur-Risle udalerrian 12 nekazaritza-ustiategi zeuden.\n2009an lehen-hezkuntzako eskola bat zegoen. Montfort-sur-Risle udalerrian Bigarren Hezkuntzako ikastetxe bat zegoen 364 ikaslekin.\nBNF: 15253648m (data)


Gaztelugatxe, itsasoko gaztelua - Turismo\nDerrigorrezko hitzordua duzu San Juan de Gaztelugatxen. Bilbotik 35 kilometrora ekialderantz, Bermeoko kono itxuradun irlatxo gero eta famatuagoa da. Puntan, itsasoko altueratik 150 metrotara San Juan Bautistaren omenez egindako baseliza dago. Teoria bi daude izenaren inguruan: batak dio hitzaren jatorria Gaztelu Haitz hitz konposatua dela. Beste korronte batek, ordea, Gaztelu Gaitzetik datorrela bere esan nahia.\nLeku hau bakarra da mundu osoan. Bakio eta Bermeo artean kokatuta, Mundaka eta beraz Urdaibai biosfera erreserbatik gertu, itsasoaren urak bustita eta itsaslabar basatien ondoan, sekulako ikuspegia eskaintzen du Gaztelugatxek.\nEz ahaztu zure doako sarrera eskatzeaz!\nAhaleginak benetan merezi du, 241 eskailera dira-eta. Baina ez zara damutuko. Goian egonda, askotariko paisaiak ikusi ahal izango dituzu. Horrez gain, kanpaia hiru aldiz jotzen baduzu, izpiritu txarrak aldenduko omen dituzu.\nLurra eta irla harrizko zubi baten bidez daude lotuta, eta zubi hartatik baselizara heltzeko 241 eskailera igo behar dira igarobide estu batetik. Tenplura doan bidea ez da zuzena, zig zag formakoa baizik. Azken eskaileran San Juanen oinatza dago, eta esaten da berau ukitzeak zorte ona ematen diola bidaiariari. Kondairak dio San Juanek hiru pausu baino ez zituela eman Bermeotik baselizaraino. Azken eskailerara heltzean tenplua ikusiko dugu aurrez aurre, eta eskumaldetik inguratzen badugu, baselizako fatxadarekin egingo dugu topo. Aurrealdean kanpai bat dago, eta bertara hurbiltzen den orok jo egin ohi du. Bertako auzotar guztiak soberan dakite hori, behintzat.\nIrla honek balio erantsia dauka: arrantzale askok miresten duten lekua da. Baselizaren barruan, itsasotik bizirik irtendako arrantzaleen botuak, otoitzak, itsasontzien maketak eta antzekoak ikus daitezke. Eta ez da antzinako sinismena; gaur egun ere San Juan Bataiatzaileak garrantzi izugarria dauka itsasoratzen diren arrantzale askorengan, itsasora irten baino lehen, itsasontzi askok birak ematen baitituzte uhartearen inguruan, santuak zortea eskaini diezaien.\nGure lurraldeak bertan bizitako historiak pisu handia dauka Gaztelugatxen. Horrez gain, “Game of Thrones” telesail famatuak nazioarteko arrakasta ekarri dio Gaztelugatxeri. 2011. urteko telesail famatu honetan San Juan ‘Dragonstone’ bezala agertzen da, eta ordenagailuko edizioaren bidez guk ezagutzen dugun Gaztelugatxea agertzen da, baina itxuraz aldatuta. Berez, mantentzen den gauza bakarra uhartearen gailurrera doazen eskailerak baino ez dira, goialdean, baseliza baino harrizko gaztelu erraldoi bat ageri da-eta. Telesailan, gotorleku hartan Targaryen-ak bizi ziren, eta euren familiaren sinboloa dragoia da.\nIrlaren puntan ikus daiteken baseliza ez da gaur egungoa. Uste da lehen baseliza IX. mendean eraiki zela, tenplarioen garaian. Baina baseliza hark gaur egun arte aldaketa ugari jasan izan ditu: gudak, suteak... XII. mendean komentua izan zen eta azken eraldaketa 1983. urtean jasandako sute baten ondorioz izan zen.\nHorrez gain, uhartearen kokapen estrategikoak Gaztelugatxe defentsa erremitan bihurtu zuen iraganean. Bizkaiko Jauntxoaren defentsarako gakoa izan zen, Gaztelako Alfonso XI. erasoei eusteko XIV mendean.\n1596an Francis Drake heldu zen Gaztelugatxera, eta den-dena lapurtzeaz gain, bertan bizi zen ermitaua irlaren puntu gorenetik itsasora bota zuten. Horrez gain, Guda Zibilean Matxitxako Lurmuturreko Bataila egin zen.\n1963an Begoñako Amabirjinaren irudia ondoratu zen Gaztelugatxetik gertu, eta harrezgeroztik lore-ofrenda ugari egiten zaizkio.\nGaztelugatxe bisitatu nahi baduzu ibiltzeko prest egon behar zara: ez dago rampa mekanikorik ezta igogailurik ere, baina, azken batean, hori ere benetan gozatuko duzun esperientziaren parte izango da, eta zaude ziur ez zarela damutuko. Ibilbideak ordu eta laurden irauten du gutxi gorabeherea, eta hiru kilometroetan zehar. Denbora asko dirudi kilometro gutxirako, baina egia esateko, jaitsi eta igo beharreko maldak altuera handia dauka.\nGame of Thrones telesail famatuak nazioarteko arrakasta ekarri dio Gaztelugatxeri\nGaur egun ezin daiteke autoarekin zubiraino jaitsi. Hots, Bakio eta Bermeo arteko errepidearen ertzean dagoen debaldeko aparkalekuan utz dezakezu, baina batzuetan ez dago tokirik.\nIbilbide bi daude Gaztelugatxera heltzeko: bata, oso maldatsua eta arina. Oinetako erosoekin egin daitekena. Ibilbide hau Eneperi jatetxe paretik hasten da, eta pista bat jarraituz Gaztelugatxeko zubiraino helduko zara. Bestea, luzeagoa da, baina ez hain maldatsua. Autorik gabeko pista batetik zehar egiten da eta jaitsi eta ondoren igo beharreko aldapa ez da hain gogorra.\nBertako fauna eta flora babestearren, Gaztelugatxe Biotopo Babestua izendatu zuten 1998an eta Zonalde Babestua 2013an. Hori dela eta, ez ahaztu paradisu honetan inolako zaborrik ez botatzeaz. Hondakinik izatekotan, gorde edukiontzia topatu arte.\nBermeoko baseliza izan arren, Gaztelugatxe Bakiotik gertuago dago. Bertara heltzeko garraio publiko zein pribatua beharko duzu.\nApirilaren 13tik 28ra, egun biak barne, Gaztelugatxera bidaiak ugaritu egin direnez eta eskari hauei erantzuna emateko, Gaztelugatxerako Zerbitzu Bereziak jarriko dira Bakiotik eta Bermeotik Gaztelugatxera. A3524 linearen ordutegiak hauek izango dira: Irteerak Bakiotik: 09:30etik, 19:30era Irteerak Bermeotik: 10:00etatik, 20:00etara.\nGaztelugatxeko ibilbideak gosea emango dio bati baino gehiagori. Horregatik, Gaztelugatxen bertan ospe handiko jatetxea dago. Horrez gain, Bakio, Bermeo eta Mundakan badira eskaintza zabalagodun jatetxe gehiago, tokian tokiko menudunak. Marmitakoa gomendatzen dizugu, hegaluze eta patatadun gisatua, kipula, piper eta tomateduna. Badira bestelako aukerak: txipiroiak, legatza koxkera erara (bertako platera, arraultza, zainzuriak, ilarak eta almejaduna). Bazkaria bertako txakolinarekin lagun dezakezu.\nBakio, Bermeo eta Mundakan askotariko ostatu eskaintzak izango dituzu: nekazal turismoa, ostatuak, hotelak, pentsioak.. etab. Naturarekin harremanetan egoteko esperientzia bizi nahi izatekotan, zonaldeko kanpingen bat aukeratzea gomendatzen dizugu, itsasoaren soinua entzuteko gaualdean.\nErabakia edozein delarik, gogoratu ostatuaren eskuragarritasuna aldez aurretik ziurtatzeaz, urteko sasoiaren arabera aldatzen den faktorea delako.\nUdan, oporrak direla eta, turistaz betetzen da Gaztelugatxe, eta tenperatura altuek ez dizute inolako mesederik egingo. Ahal izatekotan, aukeratu eguneko lehen edo azken orduak fresko ibili ahal izateko.\nBaseliza ondoan informazio guneko ordutegia 10:00etatik 14:00ak arte eta 15:00etatik 18:00ak artekoa da (uztaila eta abuztuan)\nUrte osoan zehar irekita dago.\n241 eskailerak arazorik gabe igo nahi badituzu, arropa eta oinetako egokiak jantsi beharko dituzu. Horrez gain, ur botila eramatea oso garrantzitsua da, batez ere ibilbide urtaro epelean egiten baduzu.\nEgun eguskitsuetan krema jartzea oso garrantzitsua da. Mugikortasun gabezia edo osasun problemak izatekotan, ez dizugu gomendatzen ibilbidea egitea, ez eta umeentzako aulkitxoa badaramazu.\nJatetxea atzean uzten dugularik ez duzu inolako zerbitzurik topatuko autora bueltatu arte. Beraz, eraman zorroan benetan garrantzitsuak diren gauza horiek.\nUrtean zehar zenbait jai daude, eta horien barruan baselizara bisita antolatzen da. San Juan gauan erromeria antolatzen da, oso berezia Bermeokoentzat. Uztailaren 31n Loiolako San Inazioak dira, eta erromeria antolatzen da Arrietan. Abuztuaren 29an San Juan ‘Degollado’ko jaiak ospatzen dira Bakion, eta bertan erromeriak antolatzen dira ere.\nErreserbatu eguna eta ordua Gaztelugatxen sartzeko


Urtzi Errazkin (Etxerat): "Presoak kondena batera zigortzen ari dira, baina senideak eta lagunak ere inolako epaiketarik izan gabe, kondenatzen gaituzte" - Halabedi\n> Urtzi Errazkin (Etxerat): “Presoak kondena batera zigortzen ari dira, baina senideak eta lagunak ere inolako epaiketarik izan gabe, kondenatzen gaituzte”\nUrtzi Errazkin (Etxerat): “Presoak kondena batera zigortzen ari dira, baina senideak eta lagunak ere inolako epaiketarik izan gabe, kondenatzen gaituzte”\nOctober 7, 2019 Hizpidea InNews 0\nDispertsioak eragindako 16 biktimen memoria eta aitortza aldarrikatuko dute azaroaren 23an, Gernikan.\nEtxerat elkarteak espetxe politikak senideentzako kondena bat direla salatu du eta horrekin amaitzea premiazkoa dela adierazio die espainiar agintariei. Honen inguruan mintzatzeko, Etxerateko bozeramailea den Urtzi Errazkin izan dugu Hizpidean.\nEtxeraten helburu nagusietako bat, presoen senide eta lagunen testigantzak gizarteari ematea dela oroitarazi du, dispertsioaren errealitatearen berri emateko. Horrela, estatu espainiarrean 205 preso aurkitzen direla azaldu digu, zeintzuetatik %65a baino gehiago, 600 eta 1.100 Km tarteko distantzian dauden.\nHorrez gain, azpimarratu digu dispertsioak eragindako ondorio larrien artean, presoei bisita egiteko bidaian emandako istripuak direla, ia 1.000 zauritu eragin baititu eta 16 hildako.\nHori dela eta, 16 biktima horien memoria eta aitortza aldarrikatu nahi du Etxeratek eta azaroaren 23an Gernikan ekitaldi nazional bat burutuko du.\nHizpidea: Urtzi Errazkin (Etxerat): "Presoak kondena batera zigortzen ari dira, baina senideak eta lagunak ere inolako epaiketarik izan gabe, kondenatzen gaituzte"\n← ”Derecho a techo” llama a movilizarse ante el corte de agua en Olarizu\nLos trabajadores de Maderas de Llodio salen a la calle tras el despido de 3 empleados →


Irekia Eusko Jaurlaritza - Gobierno Vasco :: Osasun Sailak eta Osakidetzak berariazko neurriak jarri dituzte abian, eta herritarrei eskatu diete bero boladaren harira emandako gomendioak jarraitzeko\nOsasun Sailak eta Osakidetzak berariazko…\nBERO HANDIA EGINGO DU EUSKADIN DATOZEN EGUNETAN, ETA MAXIMOAK 35 GRADUREN INGURUAN KOKATUKO DIRA\nAsteazkenean eta ostegunean bero-bolada izango dela aurreikusten denez, Osasun Sailak eta Osakidetzak berariazko neurriak jarri dituzte abian lehen mailako arretan, arreta espezializatuan eta larrialdietan, zerbitzu hobea eskaintzeko; izan ere, baliteke bero-boladaren ondorioz edo bero handiaren ondorioz kaltetutako pertsonak egotea.\nHorretarako, zirkular bat helarazi diete Osakidetzako profesionalei, hartu beharreko neurriei eta pazienteei eman beharreko gomendioei buruzko informazioarekin, gerta baitaiteke egunotan paziente-kopurua handitzea, dela osasun-zentroetan, dela larrialdi-zerbitzuetan.\nEusko Jaurlaritzako Osasun Sailak eta Osakidetzak hainbat gomendio egin dizkiete herritarrei bero handiari lotutako osasun-arazoak saihesteko:\nLikido gehiago edatea\nEdan ohi baino likido gehiago; batik bat, ura.\nEz itxaron egarri izan arte edateko.\nSaihestu kafeina, alkohola edo azukre gehiegi duten edariak.\nMedikuak muga ezarri badio edan dezakezun likido-kopuruari edo diuretikoak eman badizkizu, egin kontsulta berari.\nHartu janari arinak (entsaladak, gazpatxoa, barazkiak, frutak...).\nItxi leihoak eta jaitsi beroa jasotzen duten pertsianak.\nAprobetxatu bero txikiagoko uneak etxea aireztatzeko eta freskatzeko.\nArropa zabala, arina eta kolore argikoa.\nOinetako eroso eta freskoa.\nOso bero bazara, dutxatu edo bainatu ur hotzarekin.\nBero handieneko orduetan, ez atera kalera, beharrezkoa ez bada.\nAtera behar baduzu, estali burua eta erabili betaurrekoak.\nSaihestu eguzkia eta jarri itzaletan.\nEz egin jarduera fisiko bizirik eta luzerik bero handieneko orduetan.\nEZ geratu inoiz eta ez utzi inoiz inor aparkatutako eta itxitako auto bateanitzaletan badago ere.\nArreta berezia jarri umetxoei eta haurrei, adinekoei eta beroa eta hidrataziorik eza direla-eta larri daitezkeen gaixotasunak dituzten pertsonei, esaterako bihotzeko gaixotasunak dituztenei.\nAdinekoek, batik bat bakarrik bizi direnek edo mendekoek, zailtasunak izan ditzakete babes-neurriak hartzeko; hortaz, senideren batek egunean behin bisitatu beharko lituzke gutxienez, edo, bestela, lagunen edo bizilagunen batek, edo gizarte-zerbitzuen laguntza eskatu.\nUtzi botikak toki fresko batean. Beroak horien osaera eta eragina honda dezake.\nHona hemen bero handiaren eragin negatibo batzuk: zorabioak, ahultasuna, nekea eta goragalea. Intsolazioa ere bero handiari lotuta dago, eta azal gorritu, bero eta lehorra, pultsu azkarra eta buruko min handia dira sintomak. Halakorik izanez gero, jarri toki fresko batean, burua estalita, jarri konpresa busti eta hotzak besapean, eta edan ura gatz eta bikarbonatoarekin.\nHoriexek Osasun Sailak emandako gomendioak dira. Nolanahi ere, sintomek jarraitzen badute, jo familiako medikuarengana.\nBero handiaren ondorioak honako hauetan dira bereziki larriak: haurrak (4 urtetik beherakoak eta, batez ere, bularreko haurrak); adinekoak (65 urtetik gorakoak eta, bereziki, 80 urtetik gorakoak); hainbat patologia dituzten gaixo kronikoak (kardiobaskularrak, arnasketakoak, diabetesa, giltzurruneko gutxiegitasun kronikoa, dementzia, obesitate larria) eta mediku-tratamenduan daudenak (diuretikoak, neuroleptikoak, antikolinergikoak eta lasaigarriak).\nAire zabaleko jarduera bizia egiten dutenek, dela lanekoa, dela aisiakoa, eta gizarte-bazterkeria pairatzen dutenek ere saihestu behar dituzte beroaren ondorio kaltegarriak.\nInformazio gehiago nahi izanez gero, jo Osakidetzaren webgunera:


Hasiera » Historia » Konpartsa Lagunak » ERRALDOI KONPARTSAK :: BIZKAIA\nErraldoiak José Arrueren litografia ezagun batean oinarrituta daude. litografia honetan Erraldoiak Gargantuarekin batera agertzen dira. Konpartsa honen pertsonaiak Bilboko Konpartsan baztertuen zeudenak dira. 2001ean Beti Jai Alai Dantza Taldea bereak egin zituen pertsonai hauek: Turkiarra, Mairua eta Beltz Amerikarrak. Kukubiltxok egindako erraldoiak eta arropa Nati Ortiz de Zaratena da.\n2002an Arrantzale bikotea egin zen. 2004an Baserritar bikotea fabrikatu zen. Bikote biak Kukubiltxok eginak dira eta hauen arropa Nati Ortiz de Zarateren lana da. Udal Erraldoiak dira. 2005ean Bermeoko Konpartsa sortzen da.\n1997an Areatzako bizilagunek egindako Erraldoiak dira. Horretarako Erraldoi zaharren estruktura erabili zuten. Pertsonaiak aintzinako bainu-etxeko erabiltzaileak dira. urte bereko San bartolome jaietan inauguratu ziren. Beranduago zaharberritu eta pertsonaia bi gehitzen dira Txistularia (Ramón eta Leonardo Zuloagaren homenez) eta Añude.\nSan Bizente auzoko Laguntasuna taldeko Erraldoiak, 1998an Kukubiltxok eginak. Urriaren 11n inauguratu ziren. Barakaldoko udalak lehenago ere izan ditu Erraldoiak, izan ere, 1944ko aipamenak ditugu. Pertsonaiak Retuertoko konde eta kodesa eta Baserritar bikotea dira.\nErandioko Gau-Txoriak Konpartsa egindako Erraldoiak dira. 1985ean La Ria eta Zumalakarregi eta lau Buruhaundi egin zituzten. 1992an Martiartu Jaun-Andrea, Peru eta Mari, eta bi Zaldiko gehitu ziren.\n2005eko apirilean San Jorge jaietan Santurtzi egin zen Erraldoien Bilkura aitzakitzat hartuz, Konpartsa Txikiaren aurkezpena egin zen. Konpartsa berri honen pertsonaiak La Bella Charo, La Sotera, Currito eta Don Elias dira.\nSanturtziko Udaleko Erraldoiak Pedro Goirienak 1985ean eginak. 1996an Kukubiltxok zaharberritu zituen. Santurtzin erraldoiei buruzko lehenego aipamenak berrogeiko hamarkadakoa da. 2001eko Apirilean eta mendi Alde Dantza Taldearen eskutik Udaleko Konpartsa berria sortzen da. Erraldoi berri hauek Kukubiltxo egin zituen eta pertsonaiak Arrantzaleam Sardina saltzailea, mehatzaria eta mineral Garbitzailea.\nLehenengo Erraldoiek Errege-Erreginak irudikatzen dituzte eta 1955ekoak dira. Hamaika jai alaitasunez jantzi ondoren, oraindik ere gordetzen dira Orduñako Hirian. Aragonesa de Fiestas 1971n egindako beste bikote bat ere bazegoen. Azkenengo hau euskal jantzi tradizionalekin jantzita zegoen. 2004ko Maiatzaren 2an, Bihotza konpartsaren eskutik Dantzarien bikotea berreskuratzen da. Erraldoi hauek Garatek (Irun) egindakoak dira, hauekin batera erregeen jantziak zeharberritzen da.


Soziolinguistika saioak: Kike Amonarriz | Lantalan\n– Gure ustez, beharrezkoa da lana euskalduntzearen sektorean lehiakideen arteko elkarlan formula berriak probatzea. Egiten dugun lana prestigiatzea denon ardura izan beharko litzateke eta sektorean gabiltzan guztiontzako onura dakar. Bide horretan abiatu beharko ginateke.\n– Euskararen erabilera normalizatzea continuum bat da. Sarri askotan ezin da bereizi formala-informala, ofiziala-boluntarioa, aratua-ez arautua, … Hala ere, guk egiten dugu, baina argi edukita bata lantzeak bestea lantzea dakarrela eta alderantziz.\n– Euskara normalizatuko bada, “aktiboak” diren pertsonak behar-beharrezkoak izan dira, dira eta izango dira. Zenbat eta aktibo gehiago izan, orduan eta aurrerapauso handiagoak eman ahal izango ditugu. Gure planetan ere saiatu beharko ginateke aktibo hauek sortzen eta elikatzen.\n– Eragile aktiboak ondo zaindu beharko genituzke, prest dagoela lan edota ardura gehiegi ematea arriskutsua izan daiteke. Estrategia izan beharko litzateke aktiboak diren gehiago lortzea, lagun gehiago aktibatzea, eta ez hainbeste lehendik aktiboak direnak “kargatzea”.\nSoziolinguistika saioak: Lorea Agirre »\n« Soziolinguistika saioak: Pako Aristi


Ostiralean eta larunbatean ospatuko da Donostiako bertako produktuen eguna - Deia\ndeia.eus 26.10.2020 | 17:29\nUrriaren 30ean eta 31n ospatuko da Donostiako bertako produktuen eguna. Donostiako Udala\nUrriaren 30ean eta 31n ospatuko da Donostiako bertako produktuen eguna.\nDONOSTIA. Urtero bezala, datorren ostiralean eta larunbatean, urriak 30 eta 31, tokiko produktuaren eguna ospatzeko bertako ekozleei salmentan laguntzeko ekimenak egingo dira. Koronabirusaren pandemia dela eta, aurreko edizioetan baino jende gutxiago bilduko da eta beraz, inork gal ez dezan, online eskainko da webgune honetan.\nMarisol Garmendiak, Ekonomia Bultzatzeko Zinegotziak, adierazi zuenez "salmentak sustatzeko aukera bat da hau, ziurgabetasun handia bizi dugun momentu honetan, baina, horrez gain, aurrerapauso bat da ere prozesuen digitalizazioari dagokionez, lehenago edo beranduago enpresa guztiek egin beharko baitute eraldaketa hori etorkizuneko merkatu birtualera egokitzeko, enpresaren tamaina edozein izanda ere. Tokiko produktuak kontsumitzea ingurumenarekiko arduratsua da eta gure enpresa eta negozioen biziraupenean laguntzen du, hau da, gure ekonomikaren eta lanpostuen biziraupenean. Gainera, banaketarako garraio jasangarria erabiliko dugu, ibilgailu ez kutsatzaileak erabiltzen dituen Txita enpresaren eskutik".\nHorrez gain, "Tokiko Produktuekin Konprometituta" sariak ere emango dira. Sari hauen helburua da euren enpresa jardueran tokiko nekazaritzako elikagaiak hoberen integratzen dituzten hiriko ostalaritza establezimenduen eta saltokien aintzatespen publikoa egitea eta Donostiako inguruneko nekazaritzako elikagaien ekoizleen lana azpimarratzea.\nOnline merkatuan hainbat produktu ezberdin aurki daitezke, non guztira 26 ekoizle ezberdin izango baitira euren produktuak saltzen. Besteak beste, hurrengo produktuak izango dira: barazkiak, ortuariak, esnekiak, gaztak, sagardoa, txakolina, txokolateak, haragiak, gozogintza eta tartak.\nErosketa prozesua oso erraza izango da. Erosleak erosi nahi dituen produktuak hautatu eta erosketa orgara gehitu beharko ditu. 20 eurora iristen bada edo zenbateko hori gainditzen badu, 6€-ko deskontua izango du amaierako tiketean. Deskontuaz gain, etxerako garraioa doan izango du. Kopuru hori baino bajuagokoentzat, erosketa jasotzeko hainbat aukera izango ditu:\nTxita enpresaren instalazioetara hurbildu (Atotxa Dorreko etxabeak, Duque de Mandas kalea 28, Donostia), gutxieneko gasturik gabe.\nGalkorrak ez diren produktuak Donostiatik kanpora bidaltzea eskatzeko aukera ere, baina kasu honetan bidalketa horren kostua eroslearen kontura izango da.\nEgingo den beste ekimen bat, hiriko hainbat ikasteetxara zabalduko da. Izan ere, parte hartzen duten hiriko Ikastetxeek urriaren 30ean, euren eskolako menua tokiko produktuekin esklusiban prestatuko da:


XHBJ Abiadura Bikoitzeko Winch Hidraulikoaren Fabrika - Hornitzaileak eta Fabrikatzaileak - XinHong\nHasiera > Produktuak > Winch Hidraulikoa > XHBJ Abiadura Bikoitzeko Winch Hidraulikoa\nXHBJ Abiadura Bikoitzeko Winch Hidraulikoa alanbre-sokaren tentsioa egokituz pisu handiak hazteko edo hazteko aplikatzen den gailu mekaniko bat da. Oro har, Abiadura Bikoitzeko Winch Hidrauliko bat engranaje-kaxa bati atxikitako danbor batez osatuta dago eta motor hidrauliko edo elektriko baten bidez elika daiteke. Abiadura Bikoitzeko Winch Hidrauliko batek balazta solenoide bat edo disko-balazta mekaniko bat edo txinga eta gatza ditu, balazta irekita ez badago desbobinatzea eragozten duena.\nNingbo Xinhong Hydraulic CO., LTD-k urte askotan Abiadura Bikoitzeko Winch Hidraulikoa diseinatzera behartu du. Abiadura Bikoitzeko Winch Hidraulikoaren diseinu-proposamen pertsonalizatua eman dezakegu bezeroaren erabilera-baldintza berezien arabera. Horrez gain, abiadura bikoitzeko Winch hidrauliko mota estandar bat dugu, prezio gutxiagorekin eta entrega-epe laburrean (ikusi produktuen orriak).\nNingbo Xinhong Hydraulic CO., LTD-k esperientzia eta ekipamendu aurreratu ugari ditu Abiadura Bikoitzeko Winch Hidraulikoa fabrikatzen, altzairuzko egitura sendoarekin eta osagai zehatzekin. Abiadura Bikoitzeko Winch Hidraulikoa ez ezik, uztartutako produktuak ere fabrikatzen ditugu, hala nola engranaje-kaxak, motor hidraulikoak, sistema hidraulikoak. Beraz, potentzia hidrauliko integratuaren gailuen proposamena bezeroei egonkor eta kalitate handikoa eman diezaiekegu.\nGure aurreko kasuetan, Abiadura Bikoitzeko Winch Hidraulikoa trakzio ekipoetan, pedrail garabi birrintzeko, ontzien bizkarreko garabi, automobil garabi, hodiak igotzeko makina harrapatzeko, birrintzeko funtzioarekin zulatzeko makina erabiltzen zen. Gure Abiadura Bikoitzeko Winch Hidraulikoak ingurune gogorretan edo muturreko tenperaturan lan egin dezake denbora luzez etengabeko funtzionamenduan.\nNingbo Xinhong Hydraulic CO., LTD Txinako Abiadura Bikoitzeko Winch Hidraulikoen hornitzaile onenetako bat da. Abiadura Bikoitzeko Winch Hidrauliko hau fabrikatu dugu 2006az geroztik. Gure Abiadura Bikoitzeko Winch Hidraulikoa Asia, Europa eta Amerikako bezero askori esportatu diegu laguntza tekniko sendoarekin, kalitate onarekin eta zerbitzuekin. Txinan zure negozio-kide fidagarria eta epe luzerako bilakatzea espero dugu.\nAbiadura Aldatzeko Winch\nAbiadura aldatzeko Winch hau Europako, Amerikako eta Asiako hego-ekialdeko merkatura garatu eta saldu dugu urte askotan. Produktuen diseinu eta fabrikazio talde profesionala dugu bezeroen kalitatea eta entrega-epea bermatzeko. Ongi etorri Speed Change Winch gurekin erostera. Bezeroen eskaera bakoitza 24 orduko epean erantzuten ari da.\nDesplazamendu bikoitzeko Winch\nDesplazamendu bikoitzeko Winch hau Europako, Amerikako eta Asiako hego-ekialdeko merkatura garatu eta saldu dugu urte askotan. Produktuen diseinu eta fabrikazio talde profesionala dugu bezeroen kalitatea eta entrega-epea bermatzeko. Ongi etorri Desplazamendu Bikoitzeko Winch gurekin erostera. Bezeroen eskaera bakoitza 24 orduko epean erantzuten ari da.\nGizonezkoen abiadura bikoitzeko Winch\nAbiadura bikoitzeko Winch hau garatu eta saldu dugu urte askotan Europako, Amerikako eta Asiako hego-ekialdeko merkatura. Produktuen diseinu eta fabrikazio talde profesionala dugu bezeroen kalitatea eta entrega-epea bermatzeko. Ongi etorri gizon-ibiltzen den abiadura bikoitzeko Winch guregandik erostera. Bezeroen eskaera bakoitza 24 orduko epean erantzuten ari da.\nAbiadura Aldakorreko Winch Hidraulikoa Igotzeko\nAltxatzeko Abiadura Aldakorreko Winch Hidrauliko hau Europa, Amerika eta Hego-ekialdeko Asiako merkatura garatu eta saldu dugu urte askotan. Produktuen diseinu eta fabrikazio talde profesionala dugu bezeroen kalitatea eta entrega-epea bermatzeko. Ongi etorri Altxatzeko Abiadura Aldakorreko Winch Hidraulikoa gurekin erostera. Bezeroen eskaera bakoitza 24 orduko epean erantzuten ari da.\nNolanahi ere, Txinako XHBJ Abiadura Bikoitzeko Winch Hidraulikoa fabrikatzaile eta hornitzaile profesional bat aukeratu beharko zenuke. Gure fabrikak XHBJ Abiadura Bikoitzeko Winch Hidraulikoa zerbitzu pertsonalizatuak eta doako laginak eskaintzen dizkizu. Stockean badago, produktuak eska ditzakezu. Zintzotasunez ongi etorria ematen diegu bezero berriei eta zaharrei gure fabrika bisitatzera kontsultatzeko eta negoziatzeko.


Saint-Pierre-Toirac - Wikipedia, entziklopedia askea.\nFernand TAPIE (2014-2020)\n44° 31′ 39″ N, 1° 57′ 14″ E / 44.5275°N,1.9539°E / 44.5275; 1.9539Koordenatuak: 44° 31′ 39″ N, 1° 57′ 14″ E / 44.5275°N,1.9539°E / 44.5275; 1.9539\nBalaguier-d'Olt, Béduer, Carayac, Faycelles, Frontenac eta Larroque-Toirac\nSaint-Pierre-Toirac (frantsesez eta ofizialki: Saint-Pierre-Toirac) Okzitaniako udalerri bat da. Administratiboki Frantziako Lot departamenduan dago, Okzitania eskualdean. 2013an 141 biztanle zituen.\n2007an Saint-Pierre-Toirac udalerrian erroldatutako biztanleak 141 ziren. Familiak 72 ziren, horien artean 24 pertsona bakarrekoak ziren (16 bakarrik bizi ziren gizonak eta 8 bakarrik bizi ziren emakumeak), 16 seme-alabarik gabeko familiak ziren, 16 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 123 etxebizitza zeuden, 70 familiaren etxebizitza nagusia ziren, 39 bigarren erresidentzia ziren eta 14 hutsik zeuden. 121 etxeak ziren eta 1apartamentu bat zen. 70 etxebizitza nagusietatik 59 bere jabearen bizilekua ziren, 8 alokairuan okupaturik zeuden eta 3 doan lagata zeuden; 1ek gela bat zuen, 5 etxek bi zituzten, 9 etxek hiru zituzten, 22 etxek lau zituzten eta 33 etxek bost zituzten. 53 etxek euren parking plaza propioa zuten azpian. 29 etxetan ibilgailu bat zegoen eta 34 etxetan bat baino gehiago zituzten.\nSaint-Pierre-Toirac udalerriko biztanleria-piramidea 2009an .\n2007an lan egiteko adina zuten pertsonak 87 ziren, horien artean 58 aktiboak ziren eta 29 inaktiboak ziren. 58 pertsona aktiboetatik 52 lanean zeuden (29 gizon eta 23 emakume) eta 7 langabezian zeuden (1 gizon eta 6 emakume). 29 pertsona inaktiboetatik 12 erretiraturik zeuden, 8 ikasten zeuden eta 9 "bestelako inaktibo" gisa sailkaturik zeuden.\n2009an Saint-Pierre-Toirac udalerrian 66 unitate fiskal zeuden, 138,5 pertsonek osaturik. Pertsona bakoitzeko diru-sarrera fiskalaren mediana urteko 16.638 euro zen.\n2007an zeuden 6 komertzioetatik, 2 eraikuntza enpresak ziren, 3 ibilgailuen saltze eta konpontze enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2000. urtean Saint-Pierre-Toirac udalerrian 4 nekazaritza-ustiategi zeuden.\nLarroque-Toirac (1,2 km)\nBalaguier-d'Olt (1,6 km)\nFrontenac (1,9 km)\nAmbeyrac (2,1 km)\nCarayac (3,3 km)\nMontsalès (4,0 km)\nBNF: 15261030m (data)\nOrriaren azken aldaketa: 1 abendua 2019, 22:25.


Berrehunen bat txartel eskaera jaso dira jada, zamalan orduetan atariraino autoz sartu edota bertakoentzako aparkalekuak erabiltzeko — Oñatiko udala\nBerrehunen bat txartel eskaera jaso dira jada, zamalan orduetan atariraino autoz sartu edota bertakoentzako aparkalekuak erabiltzeko\nAstelehenean amaitzen da txartelak eskatzeko epea\nAbenduaren erdialdetik aurrera errotazioko aparkatze sistema berria indarrean sartuko da eta oinezkoentzako guneetara autoz sartzeko neurriak gogortuko dira. Kale Barria, Atzeko kale eta Kale Zaharreko bizilagunek, zamalan orduetan bertara autoz sartzeko txartela beharko dute eta bertakoentzako aparkalekuak erabiltzeko ere, hartarako propio egingo diren txartelak beharko dira. Bata zein bestea eskatzeko epea, astelehenean amaituko da.\nKale Barria, Atzeko kale eta Kale Zaharrera autoz sartu ahal izateko txartela, aipatu kaleetako helbidean erregistratuta dauden ibilgailuei bakarrik emango zaie. Horregatik, eskaera egiterakoan baimendu nahi den autoaren matrikula zenbakia eraman behar da. Etxebizitza bakoitzean helbideratuta dagoen ibilgailu bakoitzeko txartel bana eskuratu ahal izango da.\nAuzotarren txartelok baimendutako autoaren matrikula izango dute. Eta txartela leku agerian jarrita Kale Barria, Atzeko kale eta Kale Zaharreko bizilagunek, autoz etxe atariraino sartu ahal izango dute, astelehenetik larunbatera, eta 8:00etatik 12:00etara. Beti ere, zamaketa lanak egiteko 30 minutuko tartea izango dute. Txartel hauek doan banatuko dira.\nBertakoentzako aparkatzeko txartela nahi duten bizilagunek berriz, 50 euro ordaindu beharko dituzte urteko tasa kontzeptuan. Halakorik nahi duenak ere, eskaera astelehenera bitartean egin behar du udal bulegoetan. Kasu honetan ordea, eskaera egin dezaketenak eremu zabalagoko bizilagunak dira, oinezko kaleetan eta inguruetan daudenetan bizi direnak, alegia. Errotazioko aparkatze sistema indarrean jartzen denean, bertakoentzako aparkaguneak markatuko dira Bidebarrieta kalean eta Aita Mortara eta Aita Madina kaleetan. Guztira, inguruko kaleetan bizi direnentzat 28 eta 33 aparkaleku gordeko dira, hurrenez hurren. Baina autoa denbora mugarik gabe bertan aparkatu ahal izateko bertakoen txartela eskuratu beharko da. Eskaera egiterakoan, kontu korronte zenbakia eraman beharko da txartela eskuratzeko ordaindu behar diren 50 euroak kobratu ahal izateko. Baina kontu egin, TAO edo errotazioko aparkalekuak gune konkretuetan soilik markatuko direla: Zubibarri, Motxon eta Aita Madina kaleetan, Maiatzaren lehena plazan, eta Portu kalearen zati batean. Horietan, denda egun eta ordutegian, gehienera, ordubetez utzi ahal izango dira autoak. Gero, zonaldez aldatu beharko baita. Txandakako aparkatze sistema berriaren helburua, autoen errotazioa arintzea da eta ez ekonomikoa, OTA gunean aparkatzea doan izango baita.\n200nen bat eskaera jaso dira orain arte zamalan orduetan oinezko kaleetara sartu edota bertakoentzako aparkatze txartelak eskuratzeko. Eskaera egiteko azken eguna, astelehena, hilaren 28a izango da.\nErrotazioko aparkalekuak markatuko dira Portu Kalean


Iazko abenduaren 4an, sustatzaileek egindako balorazio aurkezpena. Argazkia: Euskaraldia.\nNorbanakoez gain, erakunde publikoak, enpresak, saltokiak edota elkarteak izango ditu bigarren edizioak ardatz. Lehen edizioan 200 entitate baino gehiagok sustatu zuten Euskaraldia, eta datorren urterako xedea da pausu bat harago joatea, euren egunerokoan euskara gehiago erabiltzea; horretarako konpromiso zehatzak hartzeko eskatuko zaie, EITBk jakinarazi duenez.\nBestalde, iazko 220.000 belarriprest eta ahobizien inguruan egindako azterketaren datuak aurkeztu dituzte. Udan emango dituzte lehen edizioaren eraginari buruzko datu gehiago.


George Smoot - Wikipedia, entziklopedia askea.\n(«George F. Smoot» orritik birbideratua)\n1945eko otsailaren 20an\nYukon, Florida ()\nHondoko mikrouhinen erradiazio kosmikoa\nGeorge Fitzgerald Smoot III.a (Yukon, Florida, Ameriketako Estatu Batuak, 1945eko otsailaren 20a) astrofisikari eta kosmologo estatubatuarra da. 2006. urtean John C. Mather eta biek Fisikako Nobel Saria jaso zuten COBE satelitearekin hondoko mikrouhinen erradiazio kosmikoaren inguruan egindako lanarengatik.\n1945eko otsailaren 20an jaio zen Floridako Yukon hiri estatubatuarran. Massachusettseko Teknologia Institutuan matematikak ikasi eta 1966an lizentziatu zen. 1970ean doktoratu zen partikulen fisikaren inguruko tesia eginez.\nGaur egun, Berkeleyko Kaliforniako Unibertsitatean irakaslea da.\n"http://eu.wikipedia.org/w/index.php?title=George_Smoot&oldid=3651944"(e)tik eskuratuta\tKategoriak: Ameriketako Estatu Batuetako fisikariakAstrofisikariakFisikako Nobel SaridunakFloridarrak1945eko jaiotzak\tNabigazio menua\nOrrialdearen azken aldaketa: 03:29, 10 martxoa 2013.


Tofua eta azalorea curry arrozarekin Bezzia\nMaria vazquez | 06/04/2021 10:00 | Entsaladak eta barazkiak\nBezzia-n igarotzen den egunero gehiago gustatzen zaigu curry-a, gauza bera gertatzen al zaizu? Oilaskoa eta patata gozoa curry duela hiru urte arte zurekin partekatu genuena da gure gogokoenetako bat eta horretan oinarritu gara hau sortzeko vegan bertsioa: tofua eta azalorearen curry-a.\nOilaskoa bertsio honetan tofuarekin ordezkatu da eta patata gozoaz gain beste barazki batzuk errezetan sartu dira. Errezeta honetan curry-k ez du inor itzaltzen duenik. Oraingoan ez dugu tomaterik edo kolorea edo zaporea aldatzen duen beste osagairik gehitu.\nGaurkoa plater sendoa eta osoa da, ezin hobea plater bakar gisa zerbitzatzeko. Prestaketa erraza da eta ez zaizu 40 minutu baino gehiago behar izango. Nire aholkua bi egunetarako aprobetxatu eta nahikoa izatea da. Beraz, egun batean arrozarekin jan dezakezu eta hurrengoan afaltzeko eta berdin kostatuko zaizu. Probatzera ausartzen zara?\n1 3 osagai\n400 g. tofua, zatituta\n1/4 piper gorria, txikituta\n1/2 azalorea, loretan\n1 batata, zatituta\n350 ml. koko esnea\n2 koilaratxo curry hauts\n1 koilaratxo piperrauts gozoa\n1/3 koilaratxo lurreko kuminoa\n1 koilaratxo arto almidoi ur edalontzian disolbatuta\n1 kopa arroz egosi\nOsagai guztiak prestatu.\nBerotu bi koilarakada olio kazola batean eta salteatu tofu onduak 8 minutu edo pixka bat gorritu arte. Egin ondoren, atera zartaginetik eta gorde.\nOlio berean Orain frijitu tipula eta piperra 5 minututan zehar.\ngero, Nahastu azalorea eta patata goxoa, estali kazola eta utzi egosten su ertainean 8-10 minutuz.\n10 minutu igaro ondoren gehitu koko esnea, espeziak, arto almidoia eta nahasketa. Egosi osoa 5-10 minutuz edo patata goxoa egon arte.\nZerbitzatu tofua eta azalorearen curry arroz egosiarekin.\nArtikuluaren bide osoa: Bezzia » errezetak » Entsaladak eta barazkiak » Tofua eta azalorea curry arrozarekin\nTantazko kafe-makina eder eta praktikoak


Hoteles IrriSarri Land – Alojamientos y actividades en el corazón de Navarra\nEgizu hemen erreserba baldintza onenekin\nReservas IrriSarri Land Hotels\nSarrera Irteera Helduak 1 2 3 Haurrak 1 2 3 Umetxoak 1 2 3\nAukeratu gauza ezberdin bat\nEgunero ez zara gogo-aldarte berarekin esnatzen. IrriSarri Landen, hiru ostatu mota eskaintzen dizkizugu, zuk zeuk erabaki dezazun nola esnatu nahi duzun atseden hartu ondoren.\nBordak (etxeak / apartamentuak). Gozatu natura eta har ezazu ostatu, 16 borda baitituzu aukeran. Baso barruan sentituko zara. 6 lagunendako tokia. Arkupea, sukaldea-egongela, eta leihate handi bat, sekulako ikuspegiak gozatzeko.\nEtxe armarridun batean dago kokatua. Bi heldu eta bi haurrendako logelak eta estudioak, edo hiru heldurentzat. Birendako ohea, sofa-ohea, bainugela osoa, eta office txiki bat, honela hornitua: kafetera, harraska, mikrouhin labea, baxera eta mahai-tresnak.\nYouth Hostel 'Non Stop Inn'\nYouth Hostela da, eta logelak 2tik 16 lagunera bitartekoak dira. 76 lagun sartzen dira, guztira. Doan daude eskura sukaldea eta armairuak, bai eta WiFia ere. Beheko solairuan informazioaren gune nagusia dago, bai eta harrera-leku orokorra ere.\nLeku handia, zabala eta bereizia. Zuzeneko aterabidea du terrazara eta lorategira, eta sekulako ikuspegiak.\nBordak (apartamentuak/etxolak) harriz eta egurrez eginak dira, eta mendi magalean eta baso barruan daude kokatuta. Tamaina eta ezaugarri ezberdinetako bordak ditugu: 2 borda txiki, 10 borda handi, 2 borda Gran Deluxe hidromasaje-bainunontzia gelan dutenak eta beste bi Deluxe Premium borda hidromasaje-bainuontzia terrazan dutenak. Guztiek dute aire girotua, bainugela osoa, sukaldea (hozkailua, baxera, mahai-tresnak, kafegailua, 2 su dituen bitrozeramika, sukalde-tresnak eta harraska), egongela-jangela, terraza, parking pribatua eta WIFI-a doan. Handiek, gainera, arkupea eta ontzi-garbigailua ere badituzte.\nBorda Handiek eta Deluxe Premium bordek 2 2 logela bikoitz dituzte. Gehienez, 6 lagunentzat izanik.\nBorda Txikiek eta Gran Deluxe bordek logela bikoitz 1 dute. Gehienez, 4 lagunentzat izanik.\nGehienez, 6 lagun\nmetroko kristal panoramikoa\nEGIZU ZURE ERRESERBA\n'Yrisarriko Jauregia' Apartahotela\nYrisarriko Jauregia XVII. mendeko jauretxe bat da. Haritzezkoa du egitura, eta atiko bero eta ikusgarria.\nBeheko solairuan Lobby goxoa dago, tximinia, liburutegia eta “Yrisarriko Jauregia” Jatetxea.\nJauregiak 2 logela eta 15 estudio ditu 3 solairutan banatuta. Haietako bakoitza gehienez 4 lagunendako da\nTGela guztiak honela daude hornituta: aire girotua, ohe bikoitza, futoia, habi-ohea, bainugela osoa dutxarekin, armairua, funtzio-anitzeko mahaia, TB pantaila laua, eta WIFIA doan. 15 estudioetan ere Kitchenette txiki bat dago (sukalde-officea), hau da, hozkailua, baxera, mahai-tresna, mikrouhin labea, kafetera eta harraska.\nLogelak 2 + 2\nzure egonaldia Jauregian\nYouth Hostel ``Non Stop Inn``\nAukerarik merkeena da; logelak 2tik 16 lagunera bitartekoak dira, eta sukalde partekatua dago aukeran (kontratatu beharko litzatekeena gehigarri bat ordainduz).\nHiru solairuko eraikin berria. Sukaldea erabat dago hornitua beheko solairuan, apopiloen artean partekatzekoa. 9 logela partekatu ditu, 2tik 16 lagunera bitartekoak, 2 solairutan banatuta. Gehienez 76 lagunendako tokia dago.\nLogela guztiek 2 pisuko literak dituzte, armairuak eta doako WIFIA\nLogela 16 lagunera bitartekoak\nEzagutu abentura IrriSarri Landen\nIrriSarri Land 'Resort Rural & Adventure Park'\nAbentura bizien gordeleku zirraragarria\nSentsazioz beteriko egonaldia eskaintzen dizugu. Honatx zure aukerak:\nRelax eta natura egun batzuk, paseoan ibiltzeko eta kultur ibilbideak egiteko.\nSegundo batez ere geldirik egoten ez den horietakoa bazara, IrriSarri Landen ere zure neurriko egonaldia aurkituko duzu. Tirolina-zirkuituak, bizikletaz jaisteko pistak, zaldi paseoak; 1.000m2tik gorako leku estali bat, edozein haurren desioak betetzeko modukoa, hainbat sukaldaritza-aukera…\nErreserbatu zure egonaldia web honetatik, telefonoz edo e-postaz, eta doako sarrerak eskuratzeaz gain, % 15eko deskontua izanen duzu jarduera guztietan.\nResort Rural & Adventure Park\nBarrio Irisarri 1, 31790\nIgantzi – Navarra – SPAIN\nLat. 43.2056 — 43º 12′ 20″\nLong. -1.7016 — -1º 42′ 5.76″


About: San Patrizio eguna\nSan Patrizio eguna (ingelesez: Saint Patrick's Day eta irlanderaz: Lá 'le Pádraig edo Lá Fhéile Pádraig) San Patrizioren (386-493) omenez urtero martxoaren 17an ospatu ohi den jaieguna da. San Patrizio Irlandako santu zaindaria da eta herrialde horretan egun hor jai edo festa nazionala da (Ipar Irlandan ere usadioz ospatu ohi da, nahiz eta legez jaieguna ez izan). Beste hainbat herrialdetan ere santu zaindaria denez, haren eguna ospatu ohi da: adibidez, Montserraten edota Kanadako Ternua eta Labrador probintzian. Irlandako ingelesezko herri hizkeran, St. Paddy's Day edo soilik Paddy's Day ere esaten zaio. Nazioartean San Patrizio eguna irlandar jatorria duten guztiek ospatzen dute, eta jatorri hori ez dutenak ere batzen zaizkie sarritan. Ospakizunaren gai nagusia irlandarra eta berdea den guztia da. Kristau nahiz ez kristauek jaiegun hau berdez jantzita ospatzen dute, eta ohikoak dira irlandar jan-edariak eta kaleetako desfileak. Irlanda, Erresuma Batua, Estatu Batuak, Kanada, Australia edota irlandar jatorriko biztanle kopuru handia duten herrialde guztietan badira berdez tindatutako garagardoa saltzen duten taberna edo saltokiak ere. (eu)\nSan Patrizio eguna (ingelesez: Saint Patrick's Day eta irlanderaz: Lá 'le Pádraig edo Lá Fhéile Pádraig) San Patrizioren (386-493) omenez urtero martxoaren 17an ospatu ohi den jaieguna da. San Patrizio Irlandako santu zaindaria da eta herrialde horretan egun hor jai edo festa nazionala da (Ipar Irlandan ere usadioz ospatu ohi da, nahiz eta legez jaieguna ez izan). Beste hainbat herrialdetan ere santu zaindaria denez, haren eguna ospatu ohi da: adibidez, Montserraten edota Kanadako Ternua eta Labrador probintzian. Irlandako ingelesezko herri hizkeran, St. Paddy's Day edo soilik Paddy's Day ere esaten zaio. (eu)\nSan Patrizio eguna (eu)\ndbr:San Patrizio eguna\nwikidata:San Patrizio eguna\ndbpedia-cs:San Patrizio eguna\ndbpedia-de:San Patrizio eguna\ndbpedia-el:San Patrizio eguna\ndbpedia-es:San Patrizio eguna\ndbpedia-fr:San Patrizio eguna\ndbpedia-id:San Patrizio eguna\ndbpedia-it:San Patrizio eguna\ndbpedia-ja:San Patrizio eguna\ndbpedia-ko:San Patrizio eguna\ndbpedia-nl:San Patrizio eguna\ndbpedia-pl:San Patrizio eguna\ndbpedia-pt:San Patrizio eguna\ndbpedia-wikidata:San Patrizio eguna


Bielorrusian 600 lagun baino gehiago atxilotu dituzte bozen ostean | Mundua | Berria\nBielorrusian 600 lagun baino gehiago atxilotu dituzte bozen ostean\nLukaxenkorentzat, oposizioko protestalariak «gaizkileak» dira; botoen %79,7 eman dizkiote iruzur salaketen artean\nNazioarteak bozketaren baldintzak kritikatu ditu, eta manifestazioen jazarpena salatu du\n2010eko abenduak 21\nAleksander Lukaxenkok laugarren aldiz eskuratu du presidentetza Bielorrusian. Bera hautatu dutela iragarri eta berehala, baina, egundoko protesta oldea piztu du herrialdean. Oposizioaren manifestazio jendetsuei, ordea, gogor iharduki die aginteak; Lukaxenkok berak «gaizkile, basati eta suntsitzailetzat» jo ditu protesta egileak. Minsk hiriburuan izandako protestetan Poliziak baliatutako indarra ere babestu du. Poliziak 630 lagun atxilotu ditu, tartean, presidentearen kontra lehiatu diren oposizioko bederatzi hautagaietatik zazpi.\nHauteslekuak doi-doi itxita zirela, oposizio indarrek aurreko egunetan eginiko deiari erantzunda, milaka lagun elkarretaratu ziren herenegun iluntzean hiriburuko kale eta plazetan. Urriko plazan, 30.000 lagunetik gora bildu ziren, eta giroa berotzen hasi zen, bozketaren emaitzak jakitean. Lukaxenkoren garaipenaren berri izatean haren kontra oihuka hasi ziren herritarrak. Gobernuaren eta Parlamentuaren egoitzak dauden plazara abiatu ziren orduan; Independentziaren plazara. Han, giroa are gehiago sumindu zen, manifestariak saiatu zirelarik egoitzan indarrez sartzen. Uneotan ziren ehunka lagunak aski laster milaka ziren, eta poliziek gogor egin zieten aurre. Manifestariak sakabanatzean, horietatik asko harrapatu zituzten, tartean bozetan lehiatu ziren bederatzi hautagaietatik zazpi.\n«Ez da iraultzarik izango»\nBielorrusian agintearen aurka orain arte sekula izan ez den protesta oldeaz mintzatu da Lukaxenko: «Hori ez da demokrazia, gaizkiletza hutsa baizik». Telebista kate publikoan eginiko agerraldian agintari gorenak protestak salatu ditu: «Minsken gertatutakoak gaizkile eta txikizio egileen ekintzak baino ez dira. Hau guztia nire kontra lehiatu diren eta galdu egin duten oposizioko agintarien manuz gertatu da». Poliziaren jokaera txalotu ostean, «basati eta suntsitzaile» guztiak espetxean sartuko dituela ohartarazi du: «Bielorrusian ez da istilurik eta iraultzarik izango». Hamabost urteko kartzela zigorrak ere ezartzen ahal dizkiete.\nEmaitzak herenegun jakinarazi zituen Hauteskunde Batzordeak. Aleksander Lukaxenkok, zenbaketa horren arabera, botoen %79,7 bereganatu ditu. Hautagai Guztien Kontra taldea gelditu da bigarren —%6,4—, eta gainontzeko zortzi hautagaietatik bakar bat ez da %3ra iritsi; Andrei Sannikovek botoen %2,6 baino ez ditu jaso. Oposizioak iruzurra salatu du, eta nazioarteak ere zalantzan jarri du emaitza hauen sinesgarritasuna. ESLA Europako Segurtasun Lankidetzako Antolakundeak behatzaile talde bat bidali zuen Bielorrusiara, eta, horren arabera, «hauteskunde hauek ez diote herrialdeari demokraziako abiada eman». Ameriketako Estatu Batuek eta Europako Batasunak, berriz, jazarpena salatu eta atxilotutakoak askatzeko eskatu dute.


Arma Txio Pum (behin-behinekoa)\n2014-01-20 Ez larritu, ez beldurtu, ez pentsatu zuen pazientzia xahutu nahi dudanik, are gehiago xahutu nahi dudanik esan nahi nuen. Hitz ematen dizuet hau azken kanta dela: Arma Txio Pum. Ez naiz berriro halako probokazioetan eroriko, ez diot beste inori kasu egingo, beraz, ez da beste kanta berririk izango Arrainentzako Himnoak honetan (oraindik Agur Esan Nahi Ez kantaren behin-behinekoa falta da).\nEta ez badut hitza betetzen ez dakit, Gure Lekukotasunaren bertsioa egingo dut Amaia Montero eta Mikel Erentxunekin, edo hori gutxi iruditzen bazaizue, bada, bibotea utziko dut Silvioren modura, eta mendekurik ankerrena aukeratzen baduzue kantu klaseak hartuko ditut opera kantari frakasatu batekin, urte betean.\nImaginatzen duzuenez, oraingo honetan ez dut hitza berriro jango, eta, hala eta guztiz ere, arriskuren bat sumatzen baduzue ea bururatzen zaizuen beste ideiaren bat kanta berriren baten tentazioak ekiditeko.


non-stop eskalada bloga: Ausa-Gaztelu - Eki ertza sektorea\nAusa-Gaztelu - Eki ertza sektorea\nBehin irakurri nuen Kilian Jorneti, edo agian kontatu zidaten, ez nago ziur, goizetan motibatzeko erabiltzen zuen bidea, esaldi bat zen, bere buruari errepikatzen zion: -Ohetik altxatzen zarenean izan nahi duzun hori izango zara. Psikologiaz beteta daude hitz xume hauek, errazak dira ulertzen, ezagutu nituenetik lagundu didate.\nBizitzen ari garen une arraro hauetan, goizetan zer nahi dugun izan jakitea ez da erraza, nor garen ere ez dakigu askotan. Etxean sartuak egon behar izan dugu, zergatik garbi jakin gabe. Orain gauzak arindu direla dirudi, deseskaladan omen gaude, zehatz ez dakit zein fasean; eta bat-batean bakarrik eskalatzea da eskalatzeko era bakarra, sokaz edo sokarik gabe, baina bakarrik. Nork esango zidan niri, bakarka hasi nintzenean eskalatzen, horrelakorik ikusiko nuenik. Ikaragarrizko nahaspila neraman orduan nire buruarekin, erdi konplexua zen, bakarrik ibiltzearena pittin bat bitxia zela pentsatzuz. Teknika ez nuen dominatzen, ordu asko sartu behar izan ditut, seguru eta gustura sentitzeko.\nAusa-Gaztelura etorri naiz eskalatzera, Zaldibiako herri barruan dago, herri horretan bizi naizenez al dut bertan eskalatu, eta gauzak dauden moduan ez da gutxi.\nAusa-Gazteluko eki ertzaren plaka honetan aspalditik eskalatzen da, aztarna asko topa daitezke, baina badira hamarkada batzuk eskalatzaileak ez direla etortzen. Nik bideak berreskuratu eta era askean igo ditut, hemen azaldu ditudan hauek.\nGipuzkoako mendi federazioko teknikariek, Aitor Rufo eta Baserrik lan bikaina egin dute bilera guztiak berritzen eta bide bat edo beste txukuntzen.\nBa dauka Ausa-Gazteluk beste eskalada sektore bat, ertza azpian gelditzen da, itzalean, udarako oso egokia, kirol eskalada eta trad eskalada partekatzen ditu, info gehiago nahi duenak aralarren eskaladak blog-ean aurkituko du.\nPublicado por mikel saez de urabain gabilondo en 0:35


Proben bereizketa - Nola hitz egin haurrekin - Laguntza Ezkontza Bereizketarekin\nJaio Aurreko AkordioakDibortzioa Aurkitzeko ProzesuaLegezko Ezkontza AdostasunaLaguntza Ezkontzan BarkamenarekinInspirazioaLaguntza Ezkontza BereizketarekinHaurren Tratu TxarrakIdeia Eta Aholku ErromantikoakEzkontza Legearen Ikuspegi OrokorraEzkontzan Intimitatea Hazteko Aholku Onenak\nNagusia / Laguntza Ezkontza Bereizketarekin / Proben bereizketa - Nola hitz egin haurrekin\nProben bereizketa - Nola hitz egin haurrekin\nZuk eta zure ezkontideak epaiketa banatzea erabaki baduzu, ziurrenik burura etorri zaizun lehenengo gauza zure seme-alabekin izango duzun elkarrizketa handia izan da. Baina, albisteak haiekin partekatu aurretik, ziurtatu zure bizitzako segmentu honetan ondo informatuta eta prestatuta hasita zaudela.\nEpaiketaren banaketak bi bideak amaitu ditzake, biek elkarrenganako bidea aurkitzean edo dibortzioan. Bakarrik zure araberakoa izango da.\nEpaiketa banantzeko arauak\nEpaiketa banantzea hainbat modutan has daiteke. Batzuetan, bikoteak izan duen borroka izugarrienaren gailurra da. Batzuetan, desanexio prozesu motel eta mingarri baten ondoren gertatzen da. Eta, zenbait kasutan, hiru edo sei hilabeteko epaiketa banatzea gomendatzen zaie bikote bati ezkontzako aholkularitza baten barruan.\nHori dela eta, nola banatzen zaren oso desberdina izan daiteke, baita banaketari nazionalitatez heltzeko gogoa eta zure familiaren une positiboa bihurtzeko ilusioa ere. Edo, ahalik eta negatiboena.\nHala ere, epaiketa bereiztea eta ez dibortzioa deitu zenionez, ziur aski duzu gauzak funtzionatzeko asmoa. Horretarako, bete beharreko arau garrantzitsuak daude.\nLehenengo araua guztiz zintzoa izatea da. Egokiena, zu eta zure ezkontidea bat etorriko dira zure azken xedearekin eta bereizketari berarekin lotutako nahiekin. Baina, ados ez zaudenean ere, erabat franko izan beharko zenuke buruan duzuna. Hurrengo atalean ikusiko dugun moduan, zintzotasun bera beharko da zure seme-alabekin hitz egiten duzunean.\nSeme-alabak dituzula kontuan hartuta, lehenengo araua da ahalik eta erosoen egon daitezen ziurtatzea. Hori dela eta, finantza eta bizimoduari buruzko airea garbitu beharko duzu. Eztabaidatu familia gisa igaroko duzuen denboraren maiztasuna, baita biek izango duzuen elkarreragina ere. Eztabaidatzen duzun guztietan, jarraitu errespetuz eta zure seme-alaben ongizatea kontuan hartuta.\nGogoratu beharrekoa da epaiketa banatzeak esan nahi duela zuetako batek edo biek oraindik ezkontza berreskuragarria dela sinesten dutela. Negatiboetatik eta hausnarketetatik askatzeko aukera izango duzun denbora izango da zure ezkontideak zenbat gogaitzen zaituen. Zure ezkontza eta nor zaren nor den jakiteko garaia izango da eta berriro jokoan sartzeko gogoz etorriko da.\nUmeekin hitz egiteko denbora\nZuk eta zure ezkontideak epe horrek zer esan nahi duen eta zenbat iraungo duen adostu ondoren, eta itxaropenak eta eskakizunak adierazi dituzunean, hau guztia zure seme-alabekin partekatzeko garaia da. Jakina, zintzoa izan behar duzu eta ez oker gidatu. Baina, haien adinaren eta tenperaturaren arabera, istorioa haurrentzako egokitutako bertsiora ere egokitu beharko duzu.\nInfidelitate batengatik bereizten ari bazara, adibidez, eta iruzurrezko ezkontideak momentu honetan gainditzeko duen ezintasuna dela eta, seme-alabek ez dute hori jakin beharrik. Entzun beharko luketena da ama eta aita azkenaldian ez direla oso ondo konpontzen (ziur asko ezagutzen dute honezkero) eta hori konpondu ahal izateko, denbora pixka bat hartuko dutela elkarrengandik.\nGarrantzitsuena, ezin duzu gehiegi azpimarratu bereizketari buruzko ezer ez dela zure seme-alaben errua.\nJakinarazi iezaiezu era guztietako lankidetzak arazoak izaten dituztela batzuetan eta ez dutela egin edo egin ez duten ezer eragin dezakeenik.\nnola konpondu ezkontza komunikazio arazoak\nGainera, egon zure seme-alabek izan ditzaketen galdera guztiei erantzuteko, aldi honetarako ondo prestatuta egon daitezen, ahalik eta sorpresa txikienekin.\nProba epea amaitu da, orain zer?\nEpaiketa banantzea amaitzen denean, bikoteak erabaki bat hartu behar du. Emaitza positiboa lortzeko edo dibortzioa lortzeko, edozein erabaki egoera hobe baino hobea da. Hori gertatzen da ezkontzako arazoak ez direlako bakarrik desagertzen, lan eta dedikazio handia hartzen baitute landu ikuskizunak.\nZure seme-alabei, erabakiaren berri eman beharko zenieke banaketari dagokionez. Zer erabaki duzun, esan iezaiezu biek maite dituztela, gertatuko denaz arduratuko direla eta beti zintzotasunez eta errespetuz tratatuko dituztela.\nurtebetetze txartela arazorik gabeko ezkontzarako\nmaite aholkuak linean


Gizakia gizakiarentzat otso (Homo homini lupus) – Gizapedia\nHomo homini lupus (jatorrizko bertsioan, latinez) edo gizakia gizakiarentzat otso gizakia berez, hau da dagokion naturazko egoeran, gizakiaren etsaia dela, beste gizakiekin etengabeko borrokan diharduela edo gizakia berez gaiztoa dela adierazteko erabiltzen den esamoldea da. Plauto erromatar antzerkigileak adierazi zuen lehen aldiz Asinaria lan dramatikoan, baian Thomas Hobbes filosofo ingelesak zabaldu zuen XVII. mendean 1642ko De Cive lanean , gizakiak gobernatzeko estatu baten beharra aldarrikatzeko, gizakiak gizakien aurka duen berezko joera menderatu eta gizartean bakea lortzeko, estatua gizakien arteko kontratu edo ituntzat hartuz. Aurkako ikuspegia jean-Jacques Rousseau filosofo ilustratuarena izen zen, gizakia berez ona dela eta gizarteak usteltzen duela aldezten zuena.\nArtikulu hau honela aipatu: Sarasola, Josemari, "Gizakia gizakiarentzat otso (Homo homini lupus)"; Gizapedian, 7 iraila, 2018, https://gizapedia.hirusta.io/gizakia-gizakiarentzat-otso-homo-homini-lupus/.\nLogikan, antilogismoa proposizioen hirukote bat da, non proposizio horietako bi egiazkotzat harturik, hirugarrena faltsua dela ondoriozta daitekeen. Ladd-Franklin-en silogismoaren printzipioaren arabera, silogismo bat zuzena izango da, horien premisak…


Hautatu Formatua - Animazioa, Animazio pertsonalizatua panela albo-barran irekitzeko. Egin klik Gehitu (+) botoian, eta aukeratu animazio efektua.\nDiapositiba-panelean, ikono bat ageri da animazio pertsonalizatuz hornitutako objektu bat edo gehiago dituzten diapositiba horien aurrebisten alboan. Diapositiba-aurkezpena aurkezle-kontsolaren bidez aurkezten denean, ikonoak adierazten du hurrengo diapositibak animazio pertsonalizatu bat duela.\nAnimazio pertsonalizatuaren panela ikusgai badago, uneko diapositibako efektu guztien ibilbideak gainjarritako irudi garden gisa marraztuko dira diapositiban. Ibilbide guztiak ikusgai daude denbora guztian eta, beraz, elkarren segidako ibilbideak dauzkaten animazioak erraz sor daitezke.


Aatxe - Auñamendi Eusko Entziklopedia\n"Zekorra". Beigorri edo Aatexegorri ere deitua. "Txahal gorri".\nEuskal mitologian garrantzi berezia dute animalia itxura hartzen duten hainbat jeinuk, nagusiki animalia hauen ar-itxura hartzen dutenak: zaldia, zezena, behia, akerra, aharia, ardia, txerria eta txakurra. Herrialdeko kobazuloetan bizi ohi dira. Numen beraren (Mari) formak baino ez dira izaten.\nLezian (Sarako leizea) bizi den zezen- edo behi-itxurako jeinua zulo zabal hartako zaindaria da. Zenbait kasutan gizon-itxura hartzen du, eta hala, iraindu dutenak zigortzen saiatzen da. Zalantzarik gabe, horregatik deitzen dute inguruetan Etsai, "arerio" edo "deabru" esan nahi duena. Leziako bizilekuan irakasten zituen Etsaik bere arte eta zientziak. (J.M. Barandiaran: Axular'en itzala, Gure-Herria, 1957).\nErromatarren garaian oso zabalduta edo indarrean egongo zen lurrazpiko mitologia Baskonian; izan ere, Isturitz, Goikolau, Santimamiñe, Sagastigorri, Covairada eta Solacueva leizeetan erromatar garaiko moneta ugari topatu ditugu. Garaiko ohiturei jarraiki, leku horietara botako ziren leizeetako jeinuen babesa lortzeko.\nAzpimarratu beharra dago zezenak, bisonteak, zaldiak, oreinak, ahuntzak, basurdeak... agertzen diren grabatu eta pintura paleolitikoak dituzten leizeetan (Isturitzeko Laminazilo, Sarako Lezia, Zugarramurdiko Akelarre, Oreretako Aitzbitarte, Abadiñoko Bolikoba, Kortezubiko Santimamiñe eta Dimako Balzola) edo garai haietako material arkeologikoak dituzten lekuetan bizi zela Aatxe. Hau da, euskal mitologiak leizeetan kokatzen dituen irudi berak dira, madeleine garaiko eta geroagoko gizakiek pintatuta eta grabatuta Euskadiko hainbat leizeetako paretetan eta objektuetan agertzen direnak.


Donostiako Untzi Museoak Elkanoren oroimena berreskuratu du | El Diario Vasco\nCosta UrolaDonostiako Untzi Museoak Elkanoren oroimena berreskuratu du\nDonostiako Untzi Museoak Elkanoren oroimena berreskuratu du\nErakusketa. Getarian egon zen eta orain Donostian dago. Aurkezpenean Raúl Pérez, Nika Lertxundi, Denis Itxaso eta Xabier Alberdi / AMAXKAR\n'Elkano, bere oroimena berreskuratuz' izenburua duen erakusketa bisitatu ahal izango da 2018ko otsailaren 18ra arte\nJUAN MARI ZUBIAURRE GETARIA. ' Viernes, 13 octubre 2017, 00:23\nElkano, bere oroimena berreskuratuz. 1921eko monumentuaren proiektua' izenburua daraman erakusketa zabaldu dute aste honetan Donostiako Untzi Museoan. Bertan izan ziren Denis Itxaso Kultura eta Turismoko diputatua, Nika Lertxundi Getariako alkatea, Raúl Pérez Iratxeta Untzi Museoko zuzendari nagusia eta Xabier Alberdi Lonbide Untzi Museoko zuzendari zientifikoa.\nErakusketa honen oinarrian dago Lehen Mundu Biraren IV. Mendeurrenaren Batzordeak, nabigatzaile gipuzkoarraren figurari balioa emateko, 1921ean egin zuen ekimena.\nJuan Sebastian Elkano nazioartean ezezaguna zela jakitun, 1920an Lehen Mundu Biraren IV. Mendeurrenaren Batzarrak lehiaketa bat antolatu zuen, Getariako San Anton mendiaren tontorrean monumentu handi bat eraikitzeko asmoarekin. Miguel Martín Fernández de la Torre (Kanaria Handiko Las Palmas, 1894-1980) arkitekto arrazionalistak egin zuen proiektu irabazlea, bere anaia Néstor (Kanaria Handiko Las Palmas, 1887-1938) pintore modernista eta sinbolistarekin elkarlanean, baina proiektua ez zen sekula gauzatu.\nProiektu horren 13 plano eta figurazioen bilduma erakusten da eta, bertan, estilo erregionalistako modelo arkitektonikoak agertzen dira. Dena den, ez da lehenengo aldia erakusketa hau ikus daitekeena zeren 2016ko maiatzean Cristóbal Balenciaga Museoan ikusgai egon zen.\nOraingo erakusketan zehar, serie horretako margolan bat zaharberrituko da museoan bertan, bisitarien aurrean, urriaren 12tik azaroaren 4a arte, ostegun, ostiral eta larunbatetan. Zaharberritze lanak mikromezenasgo-kanpaina baten bidez (crowdfunding) finantzatuko da; ekarpenak museoan bertan edo VERKAMI plataforma bidez (http://vkm.is/elcano) egin daitezke.\nRaul Pérez Iratxetak, museoko zuzendariak, erakusketak duen garantiza azpimarratu nahi izan du, hainbat erakunderen arteko lankidetzaren eta harremanen ondorioa baita; izan ere, museoaren bitartez lurraldeko proiektu kulturalak (publikoak edo pribatuak) aktibatu, lagundu eta bultzatu nahi dira.\nXabier Alberdik, bestalde, testuinguru historikoan jarri du laugarren mendeurrena, eta azaldu du nola sortu ziren jarduera kultural haiek, besteak beste nabigatzailearen omenezko monumentu bat eraikitzea, kasu horretan sekula gauzatu ez zena.\nErakusketarekin batera, dinamizazio programa zabal bat antolatu da. Adibidez Bisita gidatuak erakusketara, asteartetik ostiralera, taldeei zuzenduak. Talde bakoitzaren beharretara egokitutako bisitaldiak dira eta 60 minutuko iraupena dute.\nAldez aurretik erreserba egin behar da. Lehen aipaturiko proiektuaren bozeto baten zaharberritze lanak erakustaretoan egingo da, publikoaren aurrean, Marta Gatell paper zaharberritzailearen eskutik. Taillerrak ere antolatu dira eta erakusketa bisitatu ahal izango da 2018ko otsailaren 18a bitartean, asteartetik igandera.\nÚltimos días para solicitar las ayudas para aprender euskera Franz Hauk organo-jotzailearen kontzertua gaur eliz parrokian


barren.eus - Itxialdira egokitzeko 24 orduko luzapena izango dute enpresek\nHonenbestez, enpresa-jarduera berehala etetea "ezinezkoa" zaienek, gaur, martxoak 30, lana egin ahalko dute. Besteak beste, "baimen ordaindu berreskuragarria gauzatzeko ezinbestekoak diren zereginak egiteko, enpresa-jarduerari berrekitea ezinbestean edo neurriz kanpo kaltetu gabe".\nEspainiako Gobernuak 10/2020 dekretua Espainiako Aldizkari Ofizialean -PDF- argitaratu zituen, martxoaren 28an, konfinamendu osoan indarrean egongo diren neurriak. Pedro Sanchezen gobernuak. Bi astetan lanera joatea galarazita izango dutenentzako "ordainpeko baimen berreskuragarria" bideratuko dute. Horren arabera, beharginek lanera joan gabe kobratzen jarraituko dute eta zortzi lanegun horiek 2020ko abenduaren 31 baino lehen berreskuratu beharko dituzte; enpresaren eta langileen ordezkaritzaren artean negoziatuko da horretarako modua. Neurria ez zaie aplikatuko aldi baterako lan erregulazio espediente baten (ERTE) dauden langileei, bajan daudenei, aitatasun eta amatasun baimena dutenei eta telelanean ari direnei.\nFuntsezkok diren 25 jarduera zehaztu dituzte dekretuan:


ANGULAK BETIKO ERARA - EH ERREZETAK\nBAKAILOA PIL PIL ERARA\nBAKAILOA BIZKAIKO ERARA\nANGULAK BETIKO ERARA\nSAIHESKIAK XIRMENDUTAN ERRETAK\nBARAZKIAK ETA EGOSKARIAK\nTxitxardin 250 g\nBaratxuri ale bat\nPipermin zati bat\nSu bizian jarri buztin ontzi txiki bat, oliba olio, baratxuri ale bat xafletan eta pipermin zati batekin.\nIrakin ondoren txitxardin kilo laurden bat bota, eta zurezko sardexka batekin etengabe mugitu.\nIrakinaldi motz baten ondoren kazolan atera zuzenki.\nInformazioa hemendik hartuta\nWeb orri honek cookie-ak erabiltzen ditu zure esperientzia hobetzeko. Usteko dugu ados zaudela honekin, baina atera zaitezke nahi izanez gero. Cookie ezarpenakONARTU